Реферат - Свет лiрычнага героя Рыгора Барадулiна - Литература : зарубежная\nРеферат: Свет лiрычнага героя Рыгора Барадулiна\nСвет паэзіі Рыгора Барадуліна – асобны, шырокі і высокі, маляўнічы і шматгалосы. У яго ўваходзіш сёння, як ва ўжо знаёмы і блізкі сваімі ўрочышчамі палёў і пералескаў, рэк і азёр свет. Ты тут быў, ты прыйшоў зноў. Ты ўспамінаеш, што тут было, бачыш, што ёсць цяпер, пазнаючы і не пазнаючы знаёмыя мясціны, бо, як і ў прыродзе, тут пануе вечны закон абнаўлення. Дык, як і ў прыродзе, сённяшняе, якое буяе навіной, не можа стушаваць усіх слядоў учарашняга. Тым больш калі гэта ўчарашняе – яно і спаконвечнае: зялёныя аеры, белы снег, чырвонае сонейка, сіні блакіт над хатай.\nДуша паэта – сына на хутары Верасовачка, у матчынай хаце, на Ваўченскім возеры. Тут раскута і ўпэўнена валадарыць Яе Вялікасць Паэзія- цнатлівая пані-берагіня. Неўтаймаваная ўлюбёнасць у сваю бацькаўшчыну выкрасае незабыўныя радкі: “Нават страшна дыхнуць — /Маладыя аблокі/ над Ушачынай ціха плывуць”. Менавіта ў зямной, крэўнай знітаванасці ёсць адвечнае прыцягненне і ўсведамленне сябе мікрачасцінкай няспыннай плыні жыцця. Бо Зямля Бацькоў дала паэту права называцца Сынам, бо ў ёй – сам уклад жыцця. Барадулінская прага першавытокаў, імкненне праверыць імі існасць жыцця – не аўтарская дэкларацыя, а перш за ўсё ягонае жыццёвае крэда. Вечна надзёнае “Трэба дома бываць часцей”, над сутнасцю якога не ўладарны час, ці не стала ўжо беларускай ідыёмай, такой блізкай кожнаму беларусу: “Трэба дома бываць часцей, / Трэба дома бываць не госцем, / Каб душою не ачарствець, / Каб не страціць святое штосці”. Такія простыя ды надзіва мудрыя словы назаўсёды сьалі крылатым выразам, маральнай формулаю жыцця як для сучаснікаў, так і для тых, хто яшчэ прыйдзе ў гэты белы свет. Перабольшвання ў такой ацэнцы выказвання няма. Яго шматмернасць, глыбокі сэнс закранаюць увесь абсяг чалавечага быцця. Няважна, дзе мы нарадзіліся, — у вёсцы ці ў горадзе, але ўсіх нас чакае непазбежнае вяртанне да сваіх каранёў, да сваёйс гісторыі, “вяртанне да сябе самаго”. Крыніцы, вытокі, якія жывяць плынь народнага і нашага асабістага жыцця, не павінны забывацца. Гэтым разуменнем прасякнуты жыццё і творчасць Рыгора Барадуліна.\nТалент паэта – ад маці і ад Бога. І ён жа ад продкаў, ад землякоў, якія потма здабываюць хлеб, якія кожным подыхам спасцігаюць найвышэйшую філасофію быцця ўшацкага. Мудрыя і дасціпныя, яны знітаваныя з жыццёвай філасофіяй паэта. “Я сын зямлі, /нашчадак хлебаробаў”. Аўтарскія вясковыя замалёўкі з натурв выразныя багаццем беларускай душы і нейкай невытлумачальнай святасцю. Далучнасць лёсу паэта да лёсу сваёй зямлі як неспатольна радаводнага выяўляецца праз псіхалагічна насычаны “зямлі аратайны розум”. Арганічна – цэласнае растварэнне ў згаданым трыпціху ёсць наскае барадулінскае вяртанне да першародных вытокаў, да асэнсавання спадчыннага. Максіма паэта – Маці, Мова, Беларусь – глыбока прачутае, вывераная, выпакутаваная. Надзейнае апірышча адшуквае паэт у непадзельным адзінстве гэтых самых дарагіх для яго паняццяў. Гэтае спалучэнне – роднаснае, бо ён успрымае іх як жывую плоць, праз іх вымярае сутнасць жыцця на беларускай зямлі.\nДуша паэта — мастака хмялее і млее ад ўшацкіх краявідаў. Душа рахманая і бунтоўная першакрынічна-глыбінна жыве ў млявым лёце знясіленай завеі, у шаленстве залеваў, у ляшчынніку, што моліцца на лог, у першым марозе, які пахне матчыным дыханнем, у маміным леце. Паэт малюе. Яшчэ старажытнагрэцкі пісменнік Сіманід афарыстычна называў жывапіс нямой паэзіяй, а паэзію – жывапісам, які прамаўляе. Рыгор Барадулін незапраграмаваны, першароднае ў яго настолькі моцнае, што прыродная настальгія перерастае ў вялікую ўнутраную сілу. Паэту нават “трава праславянствам пахне”. Хрышчаным паганцам, ад якога так і дыхае язычніцкім гартам і самавітасцю, зарэкамендаваў сябе мастак. Свята шануючы дух паганскі, ён скажа пра сябе: “Маланкай кшчоны паганец, малюся агню і вадзе”. І яго Яснавокасць блакіт, і яе Ласкавасць бярезінка варажбітна замовілі спрадвечнае, арганічнае суладдзе з Прамаці-прыродай, якая адкрываецца перад паэтам ва ўсёй сваёй непаўторнай цнатлівай цялеснасці і духоўнасці. У вялікай пашане ў Барадуліна-паганца крывіцкія багі, калі “Беларускае слова ад гневу, /Ад Ярылы, ад Перуна”. Менавіта стыхія здаровага народнага розуму, мудрага стаўлення да з’яў прыроднага быцця, усяго жывога пануе ў мастацкіх радках філасофскай лірыкі. Бо трыба умець так па-беларуску выяўна запытацца: Адкуль была ў сэрцы прапрадзедаў наіўная дабрыня?...”\nДуша паэта – віртуоза філасофскай думкі ў жыватворнай музе. Зайздроснае адчуванне прыроднай раскаванасці народнага самабытнага слова, прычулы лірызм яго паэзіі, атрыманыя ў спадчыну прыбабунькі, падяб’лычкі, хуткамоўкі, матчыны словы з Ушачыны, дзе каламбур і досціг увасоблены праз настальгічна прачутую атрыбутыку нацыянальнага характару, — у стыхіі Рыгора Барадуліна, які са свету паганска-народнага, адухоўленага самавітым язычскім жыццялюбствам. Менавіта адсюль бачыцца шырокая амплітуда стылёвай танальнасці – ад пяшчотна – лірычнай да гнеўна – сатырынай, адсюль ягоныя і ўзбуджаныя неўтаймаванасць, і гранічная скандэнсаванасць, і каларытная метафарычнасць, і характырны яршысты радок. Самабытны барадулінскі талент ведае цвёрдую цану крэўнаму беларускаму слову, з паганскай багавейнасцю вяртае яму спаконвечнае. Творца ўзнаўляе першародна – этымалагічную сутнасць народнага ўяўлення пра пэўную з’яву, і само тлумачэнне этымалагічнай асновы слова праз таўталагічны код стварае натуральнасць вершаванага радка. Быць землянам – беларусам, пакуль вакол, па-барадулінску кажучы, азёрна, борна, гойна, пакуль перад вачыма неба, ад жаўранкаў ажаўранелае.\nВыкрыстоўваючы неруш народнага слова, песні, дзе Рыгор Барадулін адчувае сябе так, як удачлівы грыбнік у знаёмым змалку лесе, паэт не толькі стварае свае сакавітыя, каларытныя па жывапісе і гучнасці вершы ды і эпічныя рэчы, — паэмы “Куліна”, “Матчына хата”, “Блакада”, “Вяртанне ў першы снег”, “Аблачына – самабранка”, “Смаргонская акадэмія”, але гэтым самым надточвае нітку гістарычнай памяці нацыі, якая захоўваецца ў слове.\nДуша паэта – цнатліўца ў сакральна прыгожым пачуцці: “Пахлі вечарам валасы / І падміргвалі грудзі зорам...”. Пяшчотна і апантана, ціха і гучна. Бо што прымушае трымцець сэрца і што пакідае яго абыякавым? Што кідае ў абдымкі і што выштурхоўвае з іх? Духоўны свет паэта тчэцца з вясновага палу вачэй і расцвілых слядоў, самазабыцця ночы і мілосці з вачыма лані, маладзічка пяшчоты і спёкі спелых грудзей. Толькі жыццялюб можа прашаптаць так па-ранейшаму: “Мне б вякоў не хапіла / Слухаць вочы твае”. У гэтых выдыхнутых словах сярод віру жыцця шмат хараства і непаўторнасці, імгненнасці і вечнасці, спакусы і цнатлівасці, сцюдзёнасці і гарачыні. Пад анёльскім крылом ранішняга цнатліўца яго Жанчына світальна ўзышла сарамліва — трывожным саборам, жытло яго душы заселена Ёю, не святою, а зямною, як сенажаць. У паводзінах жа з іншымі – старасвецкая гжэчнасць, вачыстая далікатнасць: “Зірнулі Вы – і зацвілі дзяды, / Дзядоўнік Вашай рупнасцю крануты./ Туман дыхнуць баіцца на сляды”. Зямны і сам Барадулін – паэт. Ягойная багавейная лагода, цнатлівасць і юрлівасць – адсюль, ад паганства, каб род не звёўся. Панавіта, прыгожа-ўзнёсла лунае неўтаймаванае, цвярозае і часам па-веснавому п’янлівае пачуццё паэта – шчасліўца, які глыбока перекананы ў тым, што “Жвірынкі лірыкі на дне / Ракі / Па імені Жанчына”.\nДуша паэта — спавядальніка філасофскага быцця дзякуе Госпаду за дазвол слова мовіць на зямной бяседзе. “З тлумам ды малітваю жыву, / Паважаючы зямлю сыруб, / Бо пачынаю адчуваць растанне”. Духоўнае ачышчэнне і прачышчэнне ягонай існасці ўзнаўляецца праз святыні маці і малітвы. Святло Вечнай Кнігі – жыццёвы прытулак паэта. Сапраўды, як заўважыў Паскаль, зямную навуку трэба зразумець, каб палюбіць, боскую ж навуку трэба палюбіць, ка зразумець. Вечаровя пацеры для паэта – “гэта з небам размова”. Ноткі мастакоўскага суму развітання чуюцца пры Святле Бібліі, Матчыным багаславенні ў бурлівым жыццёвым тлуме. Ягоныя вершаваныя споведзі – гэта любоў да жыцця ў шматгранным абліччы, гэта вяртанне да запаведных пачаткаў быцця. Сталая паэтычная муза жывіцца пераважна з усвядомленага, па-вялікоднаму світальнага адраджэння біблейскага. Гэта сустрэча з Нябесным Гаспадаром. Пад знакам Матчынага дабравесця мацнеюць спавядальныя матывы. Бо ці не ад матчынай душы вера ў Бога і Маці апякуецца іх адной-адзінай святасцю: “На ты лепей з Богам і з маці”.\nПаэтам уласціва пачуццё заўсёднае закаханасці ва ўсё прыгожае на зямлі, вянцом якому – жанчына. Закаханасць дае крылы, з ёю маладзее свет. І як не ўсміхнуцца нарджанным ў вандроўках, гарэзлівым барадулінскім радкам пра “позніх нявест”, якія “… глядзяць зялёнымі вачыма, як незанятыя таксі...”, або такому – “як жа я дамоў вярнуся з фінкаю у сэрцы?!”\nУ паэзіі філасофіі жыцця Барадуліна няма рытарычнай пустаты, бо прадметам яе даследавання заўжды з’яўляецца сапраўдная сутнасць і прыгажосць жыцця, душэўная чысціня чалавека, яго унутранае багацце, тыя маральныя, гуманныя каштоўнасці, попыт на якія і цана якіх ніколі не мяняюцца. Гэта надзейна засцерагае яго ад манатоннасці, дае штуршок заўсёднаму творчаму абнаўленню. Ідучы бальшаком паэзіі Барадуліна ад першых юнацкіх радкоў да сённяшніх, бачым гэтую неспатольную дапытлівасць, цікаўнасць да чалавека, з яго звычайнымі, простымі клопатамі, з яго высокімі памкненнямі, якія таксама вынікаюць з будзённага быцця, жывяцца ім.\nУ лірыных творах філасофіі быцця Рыгора Барадуліна пераважае гарманічнае бачанне свету. Прыкладам поўнай згарманізаванасці пачуццяў лірычнага героя і настрою прыроды ў адлюстраванні Радзімы з’ўлецца верш “З-пад нахмураных броваў...”, якім пачынаецца кніга “Рум”. Душэўны стан лірычнага героя, яго здзіўленая зачараванасць убачанымі пасля доўгай адсутнасці краявідамі вельмі дакладна перададзены ў наступных радках: “Нават страшна дыхнуць – маладыя аблокі / Над Ушачынай ціха плывуць”. Улюбёнасць, што перапаўняе сэрца паэта, — гэта адначасова і ўсведамленне сябе мікрачасцінкай у сваёй далучнасці да вечнай, няспыннай плыні жыцця.\nПостаць лірычнага героя твораў Рыгора Барадуліна даволі адметная: яна сінтызуе ў сабе некалькі, здавалася б зусім неспалучальных іпастасяў. Часам ён саліптычна эгаізаваны, засяроджаны на сваім “Я”, над сваёй сутнасцю. “Я” нібы пытае: хто яно? куды? навошта? чаму? і г.д. (“А можа гэта не я зусім...”; “Гук, украдзены ў маўчання...”; “У цяперашнім...” і інш.). Нездарма ў вершах кнігі вельмі шмат пытанняў, іншы раз зададзеных пра сябе непасрэдна чытачу, бо аўтар не ў сілах сам даць адказ (“У скрухі прашу суцяшэння...”). Менавіта па гэтай прычыне, а таксама таму, што лірычны герой шукае такога адказу не толькі для сябе, а для іншых – такіх, як ён, — пошукі распаўсюджваюцца на эга-сферу. Прычым распаўсюджванне настолькі маштабнае, наколшькі тонкае, асэнсаванне свайго ўнутранага свету. Аднак няма яўнай мяжы паміж суб’ектнасцю героя і акаляючым светам, пачынаючы быццам бы з драбязы – апошняга жоўтага ліста (“Жоўты ліст”), следу крэйды на асфальце (“А што было ў сярэдзіне зімы...”), страказы (“Ушацкі абразок”), сягаючы памераў нацыянальных (“Набела!”), нацыянальна-глабальных (лера-паэма “Самота паломніцтва”), касмічных (“Калі заблудзішся ў лесе...”). Ёсць знітаванасць усіх гетых узроўняў у большасці вершаў, што з’яўляецца адной з характэрных рысаў філасофскай рэфлексійнасці лірычнага героя (“За калядны стол”; “Успомненае цяпло”, “У адкрытым космасе”).\nЛюбоў да жыцця, пяшчотная і моцная, знайшла водгук у многіх радках. Таму і просіць паэт: “Дазвольце затрымацца на зямлі / Мне… /”.\nКаханне і любоў паэт праз лірычнага героя хоча данесці не толькі той, якую абагаўляе, нягледзячы на ману, але і да ўсяго вонкавага свету і душы кожнага з людзей. Бо, як прыкмецілі яшчэ ў старажытным Рыме і як адзначае аўтар, пасля кахання “застаецца сум” (“Сум”). Любоў — да продкаў, сяброў, усіх людзей разам і кожнага чалавека ў прыватнасці, радзімы, мастацтва і інш. – ці не галоўны кіт, на якім трымаецца чалавецтва, і ці не аснова творчасці як Р.Барадуліна, так і наогул.\nГэта яскрава адлюстравана ў паэме “Самота паломніцтва”, якая прысвечана слаўнаму сыну нашага народа Францыску Скарыне, пра яго складаны лёс. Але мастацкая вартасць твора была б ніжэйшай, калі б не той факт, што паэма гэта не толькі пра яркую постаць Скарыны, а перш за ўсё – пра лёс генія ў нашым неадназначным свеце. Пры гэтым Р.Барадулін не пакінуў па-за ўвагай і нацыянальны фактар – лёс беларускай зямлі з яе атрыбутамі (культурай, мовай). Гэты фактар у розных сваіх праяўленнях раскрыты ў іншых творах. Кожны з іх передае шчымлівую любоў і шкадаванне сваёй радзімы ў розныя гістарычныя перыяды развіцця, а таксама людзей, якія перажывалі лёс радзімы, якія былі носьбітамі, часцінкамі яе лёсу. Таму храналогія твораў даволі разнастайная: ад часоў Скарыны да савецкіх рэпрэсій і Чарнобыля, — Беларусь і беларусы на сваім вяку нацярпеліся і церпяць дагэтуль. Шукаючы гэтаму прычыну, паэт метафарызуе: “Беларусь, / Цябе акрэсліў лёс, / Як развага на чало набегла, / Русь / Ён без чарнавікоў занес / На скрыжалі / Белую – / Набела!”.\nТаму паэт моліцца за Бацькаўшчыну: “Хай свеціцца імя Тваё, Беларусь” (“Малітва наступнасці”), — дзе слова “свеціцца” набывае канатацыю ў сувязі з радыёактыўным выпраменьваннем пасля аварыі на ЧАЭС. “Малітва наступнасці” па сутнасці песімістычны верш. Лірычны герой нібы згаджаецца з лёсам роднай краіны, знаходзячы нават аналогіі ў гучанні слова “радыяцыя” з назвай святога для пашаны продкаў беларусаў.\nУскосным доказам гэтых пачуццяў з’яўляюцца вершы, у якіх Беларусь разглядаецца не востравам у еўрапейскай цывілізацыі, а часткай, канешне, адметнай і арыгінальнай, але не выпадаючай з агульнага кантэксту, асабліва, што тычыцца мастацтва. Доказам таму – дзве глабальныя постаці геніяў беларускай зямлі, абмаляваныя аўтарам у сваіх вершах, — Францыск Скарына (паэма “Самота паломніцтва”) і Марк Шагал (“Сустрэча”, “Марк Шагал”). Абодва яны зрабілі важкі ўнесак у скарбонку сусветнага мастацтва і культуры. У “Сустрэчы” нібы зашыфравана сённяшняе чаканне лірычнага героя прыходу Еўропы (Марка Шагала) у Беларусь (Віцебск). Напрыканцы гучыць усё той жа барадулінскі матыў спадзявання. Гучыць на лацінскай – класічнай еўрапейскай – мове, якая на практыцы ўжо амаль не выкарыстоўваецца. Ці не папярэджанне гэта для беларусаў? Лірычны герой спадзяецца, пакуль жыве, і гэта надзея, мяркуючы па іншых творах, сапраўды будзе паміраць апошняй. Астатні, ўмоўна вызначаны, узровеньм – касмічны – прысутнічае ў кожным з апісаных. Больш таго, прама ці ўскосна да яго звяртаецца паэт ледзь ні ў кожным творы, востра адчуваючы сябе, блізкіх, Бацькаўшчыну, Зямлю складнікамі нечага невымернага, элементамі космасу, часцінкамі боскага сусвету (цыкл трохрадкоўя “Трыпутнік”). І з гэтым адчуваннем прыходзіць разуменне немагчымасці існавання цэлага без часцінак, кожная з іх сама па сабе, цэлы свет, і часцінкі без сусвету з яго непаўторным калейдаскопам быцця.\nУсё гэта – ад малога да касмічнага – прасякнута не сухасцю філасофіі, а пачуццямі любові і чалавечнасці, афарбаванымі ў паэтычным колеры Творцы, пачуццямі, з якіх пачынаецца наш бясконцы свет, пачуцямі, якія немагчыма дакладна і поўнасцю апісаць — імі трэба жыць.


Мікола Статкевіч ладзіць мітынг «Абаронім Беларусь» | Новы Час\n«Нашай краінай проста гандлююць, вядуцца перамовы пра тое, колькі незалежнасці ў нас забярэ Крэмль, на якіх умовах і так далей. Сам факт вядзення такіх перамоваў — гэта ўжо знявага. Але і страшэнная небяспека. Я думаю, што беларускае грамадства, патрыёты павінны ўзвысіць свой голас у абарону незалежнасці», — казаў перад акцыяй Статкевіч.\nПачатак запланаваны на 14:00, але палітык прыйшоў на Плошчу Свабоду а 12-й.\nПаводле яго слоў, мітынг павінен прайсці ў фармаце перадвыбарчага пікета па зборы подпісаў за вылучэнне кандыдатаў у дэпутаты ад Народнай Грамады. Такі самы пікет на плошчы Свабоды ў Мінску з гукаўзмацняльнай тэхнікай ужо праводзіўся 2 кастрычніка.\n«Фармат цалкам адпавядае нават іхняму заканадаўству, ён легальны, ніякай пагрозы няма. Адмяніць рэгістрацыю ініцыятыўнай групы яны не маюць права. То бок у нас месяц свабоды, і мы скарыстаемся гэтым месяцам», — сцвярджае Статкевіч.\nТаксама сёння стане канчаткова вядома, ці будуць кандыдаты ад «НГ» рэгістравацца на парламенцкіх выбарах.\nУ Маскве адбываецца шматтысячны мітынг


Клявэсын — Вікіпэдыя\nФранцускі клявэсын XVIII стагодзьдзя.\nАдрыяна Банкіеры — Бітва\nПрыклад твору для клявэсыну.\nПатрэбная дапамога па праслухоўваньні гэтага файла? Зьвярніцеся да старонкі дапамогі.\nКлявэсы́н (па-італьянску: clavicembalo) — клявішны струнна-шчыпковы музычны інструмэнт. Гуказдабываньне адбываецца націсканьнем на клявішу, пасьля чаго асыгнаваны плектар чапляе струну, гук ваганьняў якой узмацьняецца ў корпусе інструмэнту. Клявэсынавая музыка была распаўсюджаная ў часы эпохі Рэнэсансу і барока. У XVIII стагодзьдзі клявэсын саступіў месца на музычнай сцэне свайму прамому нашчадку — фартэпіяна. У XX стагодзьдзі клявэсын зноў пачаў зьяўляцца на канцэртах клясычнай музыкі, а таксама ў новых (сучасных па стылі) творах і ў масавай культуры.\nНайболей верагодна, што клявэсын быў вынайдзены пад канец Сярэднявечча. У XVI стагодзьдзі італьянскія клявэсынныя майстры рабілі лёгкія інструмэнты са слабым нацяжэньнем. У канцы стагодзьдзя галяндзкая сям’я Рукерс пачала выкарыстоўваць іншую тэхніку: іх клявэсыны мелі цяжэйшую будову, але і гук іх быў болей дынамічны. Яны таксама прапанавалі першы клявэсын зь дзьвюмя клявіятурамі: другая выкарыстоўвалася падчас транспазыцыі ў творы.\nНапрыканцы XVIII стагодзьдзя фартэпіяна пачало набіраць моц і клявэсын канчаткова зьнік. Выключэньне склала опэра: клявэсын выкарыстоўвалася для акампанаваньня рэчытатыву, але нават тут яго падмяняла фартэпіяна.\nКлявэсын — сховішча мультымэдыйных матэрыялаў\nГэта — накід артыкула па музыцы. Вы можаце дапамагчы Вікіпэдыі, пашырыўшы яго.\nАтрымана з «https://be-tarask.wikipedia.org/w/index.php?title=Клявэсын&oldid=2141118»\nГэтая старонка апошні раз рэдагавалася 26 чэрвеня 2020 году ў 17:33.


Чым сагрэцца ў халодны снежаньскі вечар? Сабралі рэцэпты гарачых напояў | zviazda.by\nХатняя старонка » Калейдаскоп » Чым сагрэцца ў халодны снежаньскі вечар? Сабралі рэцэпты гарачых напояў\nДухмяны гарачы напой — выдатны варыянт для халоднага марознага вечара. Прапануем вам некалькі рэцэптаў сагравальных безалкагольных і алкагольных напояў, якія варта паспрабаваць.\nКава з марской соллю\nПрыгатаваць дзве порцыі эспрэса ў вялікім кубку. Дадаць у каву мёд, ваніль і крыху марской солі (0,02 г), змяшаць. У асобнай ёмістасці падагрэць 150 мл малака высокай тлустасці, акуратна струменьчыкам уліць малако ў кубак з кавай. Інтэнсіўна ўзбіць напой з дапамогай венчыка да ўтварэння лёгкай пены. Атрымаецца сметанковая кава з інтэнсіўным мядовым пахам і ноткай ванільнай солі.\nЖуравіны з каньяком\nРасцерці ў блэндэры 100 г журавін з 2-3 лыжкамі цукру. Дадаўшы вады, давесці да гушчыні морса. Паставіць у каструлі на агонь, дадаць па гусце карыцу і гваздзік. За некалькі хвілін да кіпення дадаць 10-15 г каньяку. Упрыгожыць гатовы напой кавалкамі яблыка і апельсіна.\nСпачатку прыгатуем абляпіхавы сіроп. Для гэтага 300 г ягад абляпіхі ўзбіць у блэндеры, прапусціць масу праз сіта. Сок пераліць у сацейнік, дадаць шклянку цукру, варыць, змешваючы, на працягу паўгадзіны, не даводзячы да кіпення. Даць крыху астыць.\nУ кружку ўліць 250 мл гарачага кіпеню, дадаць 30 мл абляпіхавага сіропу, 10 мл цытрынавага соку, 2 чайныя лыжкі мёду, змяшаць. Упрыгожыць размарынам.\nБярэм 4 чайныя лыжкі чорнага чаю, карыцу і гваздзік (па гусце), заліваем усё гэта 1 літрам кіпеню. Настой варыцца ў каструлі 5-6 хвілін, затым яго працэджваюць і змешваюць з 4 сталовымі лыжкамі мёду і 1,5 л чырвонага сухога віна. Падаграваюць да 85-90 градусаў, дадаюць сок 1 цытрыны і 4 апельсінаў. Цяпер можна разліць гарачы пунш у шклянкі, упрыгожыўшы кожную мятай і кавалкамі цытрусавых.\nЦёрты імбір (1 чайная лыжка), мушкатовы арэх (1/4 чайнай лыжкі), карыцу і гваздзік (па гусце) скласці ў каструлю, наліць 100 г чыстай вады, нагрэць амаль да кіпення і зняць з агню. Адвар павінен настаяцца прыкладна 10 хвілін, пасля чаго яго трэба працадзіць. Па 1 яблыку, апельсіну і цытрыне нарэзаць долькамі і дадаць у адвар, туды ж наліць 750 мл чырвонага сухога віна. Давесці да кіпення, толькі ні ў якім разе не кіпяціць! Калі любіце салодкае — можна дадаць у напой крыху цукру, а лепш пару лыжак мёду. Піць абавязкова гарачым!\nПаставіць чайнік кіпяціцца. Пакуль ён награваецца, узяць некалькі бакалаў, у кожны з іх выціснуць сок з 1/8 цытрыны і насыпаць па 1 чайнай лыжцы цукру. Затым уліць па-над цукрам 40 г любога рому і дадаць 100 г кіпеню, хутка размяшаць і падаваць гасцям. Хай на стале прысутнічае цукарніца — у гэты напой многія любяць пакласці больш цукру.\nДва вялікія яблыкі пачысціць, парэзаць долькамі і скласці ў сацейнік. Мандарын і цытрыну разрэзаць уздоўж і выціснуць сок у яблычныя долькі. Дадаць 1 сталовую лыжку цукру, па дробцы карыцы і 1-2 гваздзікі. Паставіць ёмістасць на сярэдні агонь і чакаць, пакуль яблыкі стануць мяккімі, пры гэтым не забываючыся памешваць змесціва. Затым расцерці яблыкі ў мяккае пюрэ і ўліць 1 шклянку віскі. Трохі падцяпліць сумесь і разліваць па куфлях. Дарэчы, гэты пунш даволі моцны, так што піць яго трэба з асцярожнасцю!\nРэцэпты смачных хатніх напояў


Ці пускаць “начных ваўкоў” у Еўрасаюз?\n11:05 17.04.2015 (абноўлена 13:22 17.04.2015)\nБайкерскі клуб плануе праехаць па тэрыторыі 12 краін з канчатковай кропкай у Берліне, каб там 9 мая ўскласці вянкі да помніка савецкім воінам.\nМІНСК, 17 кра —Sputnik. Байкеры расійскага клуба "Начныя ваўкі", якія плануюць праехаць з мотапрабегам па краінах Еўропы з канчатковым пунктам у Берліне, могуць не пусціць у Еўрасаюз.\nБайкерскі клуб "Начныя ваўкі" вырашыў адзначыць 70-годдзе Перамогі над Германіяй мотапрабегам ад Масквы да Берліна. Байкеры плануюць стартаваць з Масквы 25 красавіка і праехаць па тэрыторыях 12 краін. Прабег мяркуецца завяршыць 9 мая ўскладаннем вянкоў да помніка савецкім воінам у Берліне.\nПланы расійскіх байкераў выклікалі мноства дыскусій ва ўрадах краін Еўрасаюза. Супраць прабегу выказаліся некаторыя палітыкі Еўрасаюза, якія назвалі акцыю "Начных ваўкоў" палітычнай правакацыяй.\n"Гэтая акцыя першапачаткова выглядала як палітычная правакацыя і такой з'яўляецца", —заявіў у інтэрв'ю польскім СМІ кіраўнік МЗС Польшчы Гжэгаш Схетына.\nАднак пазней ён адзначыў, што "Польшча з'яўляецца прававой дзяржавай, і кожны можа яе наведаць, толькі ён павінен зрабіць гэта ў адпаведнасці з дзеючым у Польшчы заканадаўствам". Палітык удакладніў, што пропуск байкераў праз мяжу Еўрасаюза — у кампетэнцыі польскай памежнай службы.\nВа ўрадзе ФРГ заявілі, што пакуль нічога не могуць сказаць дакладна наконт расійскага мотапрабегу, таму што расійскія байкеры не звярталіся ў нямецкае пасольства па візы.\n"Я не магу пацвердзіць інфармацыю аб тым, што дазвол аб правядзенні прабегу ўжо ёсць. Мы атрымалі ліст ад прадстаўніка дадзенага мотаклуба па электроннай пошце, у ім гаворыцца, што ў акцыі 9 мая хочуць прыняць удзел 60 чалавек", — цытуе прадстаўніка гарадскога кіравання Берліна Марціна Паллгена РИА Новости.\nБерлінская паліцыя адзначае, што запытаў ад расійскіх байкераў пакуль не паступала, аднак калі заяўка прыйдзе, то адказ на яе будзе выключна ў рамках заканадаўства.\n“Калі яны хочуць проста ўскласці вянкі, то, зразумела, што ніякіх абмежаванняў тут быць не можа. Калі ж гаворка ідзе аб дэманстрацыі каля помніка, то яе трэба запытваць за двое сутак”, – цытуюць нямецкія інфармагенцтвы кіраўніка прэс-службы паліцыі Берліна Штэфана Редліха.\nКіраўнік байкерскага клуба “Начныя ваўкі” Аляксандр Залдастанаў, больш вядомы як “Хірург”, адзначыў, што спачатку не хацеў удзельнічаць у акцыі, аднак, калі даведаўся пра негатыўную рэакцыю еўрапейскіх уладаў, вырашыў, што трэба ехаць.\n“Я бачу, наколькі пазітыўны настрой у палякаў, наколькі пазітыўнае настрой у ўдзельнікаў мотаклуба, якія хочуць нас суправаджаць у кожным горадзе, ад мяжы. Я лічу, гэта будзе сяброўскай і брацкай паездкай”, – паведаміў байкер у інтэрв’ю расійскім СМІ.\nЁн таксама адзначыў, што расійскія байкеры заўсёды падтрымлівалі еўрапейскія мотаклубы падчас іх візітаў ў Расію. “Спробы нас ачарніць і зрабіць з нас нейкіх нацыяналістаў разбіваюцца аб факты”,–падкрэсліў Залдастанаў.\nМіжнародная палітыка, 70 год Дня Перамогі, Начныя ваўкі (байкерскі клуб), Аляксандр "Хірург" Залдастанаў, Еўропа, Расія, Польшча, Германія


Спявачка SIU аб акадэмічным адукацыі, карысці каранціну і дэбютным кліпе - MOSKONEWS.com\nад moskonews 19.01.2021 20.01.2021 20445\nНа днях на сваім канале Youtube (Olga SIU) спявачка SIU @olga_siu_official (Инстаграм) прадставіла свой першы кліп на песню «Тысяча жыццяў». Вольга з'яўляецца лаўрэатам міжнародных оперных конкурсаў, мецца-сапрана, скончыла Гнесінку. Moskonews вырашыў даведацца ў эксклюзіўным інтэрв'ю ў спявачкі, што яе натхніла на сольную кар'еру і выпуск кліпа, які як апынулася яна сама зрэжысаванага, а таксама аб планах на будучыню.\nспявачка Вольга SIU\nВольга, наколькі нам вядома, ты - оперная спявачка. Раскажы пра гэта падрабязней.\nВольга SIU: Гэта праўда. У мяне класічнае акадэмічныя музычную адукацыю, я - оперная спявачка, за плячыма больш за 10 оперных партый, праца з цікавымі дырыжорамі, рэжысёрамі і сімфанічнымі аркестрамі.\nГэта дапамагае ці замінае табе ў ў пабудове сольнай поп-кар'еры?\nВольга SIU: Праект SIU - вынік каранціну (смяецца) Я рада, што ён выклікае цікавасць. Аўтарскі матэрыял - зусім новы напрамак працы для мяне і тут прынцыпова іншыя асновы, параметры і прынцыпы працы. Нельга параўноўваць гэтыя 2 напрамкі.\nВольга SIU: Так. Я і да гэтага выпускала аўтарскі матэрыял, але не займалася гэтым сур'ёзна. А ў карантын з'явілася магчымасць задумацца, як і ва ўсёй краіны (смяецца) чаго я хачу на самай справе. Зразумела, што даўно адкладаю працу над аўтарскім матэрыялам, і цягнецца гэта шмат гадоў. Нарэшце, з'явілася магчымасць. Трэк «Тысячы жыццяў» ты збіралі з саундпродюссером 4 месяцы. Шукалі стыль, гучанне, мастацкае выраз маіх ідэяў. Рада, што гэта меў посьпеху.\nУ студзені 2021 ты выпусціў дэбютны кліп, які сама ж зрэжысаванага ....\nВольга SIU: Да! Спраўдзілася яшчэ адна мара, дзякуй закрытым тэатрам! (Смяецца). Уся наша індустрыя ўстала на паўзу. Ёсць канцэрты, спектаклі, але самі разумееце, не ў тых аб'ёмах як раней. І я адчула, што магу нешта большае.\nМы ўсёй рэдакцыяй паглядзелі кліп, вельмі пранікнёная гісторыя.\nВольга SIU: Дзякуй! Мне вельмі прыемна! Дакладней нам. Бо кліп - гэта праца вялікай каманды. У аснове - выдуманая гісторыя, якая магла адбыцца ў суседняй кватэры. Вельмі зразуметая і сумленная, напэўна таму такая блізкая гледачу. Па сюжэце ад маёй гераіні сыходзіць хлопец і ў канцы яна пазнае, што павяла блізкая сяброўка.\nТы пакінула фінал адкрыты ...\nВольга SIU: Так. Не заўсёды мы маюць улады над падзеямі, якія з намі адбываюцца, але ў нашых руках - наша рэакцыя і стаўленне да таго ці іншага падзеі. Кожны паступіць па-рознаму ў сітуацыі, у якой апынулася мая гераіня. Я не хачу навязваць гледачу мадэль паводзінаў, хай кожны зробіць свае высновы сам.\nЯкія далейшыя творчыя планы?\nВольга SIU: Цалкам дакладна, я буду развіваць праект SIU. Мне ёсць, што сказаць як аўтару і выканаўцу. Ужо рыхтуюцца новыя працы. Шчыра веру, што колькасць маіх слухачоў будзе расці.\nЦі ёсць тыя, з кім бы ты хацела папрацаваць?\nВольга SIU: Так. Ігар Круты. Мне вельмі імпануе тое, што яны робяць з Димашем. Думаю, у нас атрымаўся б выдатны тандэм.\nЧакаем тваіх новых работ!\nВольга SIU: Дзякуй!\nнавіны зоракнавіны шоў-бізнесуспявачка SIUпрэм'ера кліпашоў-бізнесу\nKARINA: «Мне трэба побач моцнае плячо. Ўвязвацца ў музычную індустрыю адной мне не цікава, таму што я, у першую чаргу, жанчына »\nАляксей Остудин: «Ролікі Навального былі агучаны маім голасам»\nНовая кніга «Паляўнічы за ідэямі» - знаходка для маладых бізнесменаў\nРулькова Алена 04.09.2018 18.12.2018\nІван Рудакоў: «Я даволі рана пачаў сумнявацца ў Дзед Марозе»


56. Палітыка перабудовы, яе змест і шляхі ажыццяўлення: розныя погляды і меркаванні\n56. Палітыка перабудовы, яе змест і шляхі ажыццяўлення: розныя погляды і меркаванні\n38.Фарміраванне беларускай нацыі: асноўныя перыяды фарміравання і характэрныя прыкметы нацыі.\n39.Культура Беларусі ў другой палове XIX – пачатку XX стст.\n40.Кастрычніцкая рэвалюцыя ў Беларусі. Першыя рэвалюцыйныя пераўтварэнні.\n41.Размежаванне палітычных сіл Беларусі пасля Кастрычніцкай рэвалюцыі. І Усебеларускі з’езд (снежань 1917 г.).\n42.Барацьба беларускага народа супраць нямецкіх акупантаў (1918 г.). Абвяшчэнне Беларускай Народнай Рэспублікі (БНР).\n43.Утварэнне Беларускай ССР. Аб’яднанне Беларускай ССР з Літоўскай ССР.\n44.Беларусь у перыяд польскай інтэрвенцыі (1919–1920 гг.). Беларускі нацыянальны рух. Аднаўленне БССР.\n45.Пачатак мірнага будаўніцтва ў Беларусі. Новая эканамічная палітыка, яе сутнасць і вынікі.\n46.Асаблівасці і вынікі правядзення палітыкі сацыялістычнай індустрыялізацыі ў Беларускай ССР у 20–30 я гады XX ст.\n47.Калектывізацыя сельскай гаспадаркі Беларускай ССР у 20–30-я гады XX ст.\n48.Ажыццяўленне ў Беларускай ССР у 1920–1930-я гг. ліквідацыі непісьменнасці і малапісьменнасці дарослага насельніцтва і ўсеагульнага абавязковага навучання дзяцей школьнага ўзросту.\n49.Развіццё мастацтва і архітэктуры ў Беларускай ССР ў 1920–1930-я гг.\n50.Грамадска-палітычнае жыццё ў Беларускай ССР у 20–30 я гады XX ст.\n51.Заходняя Беларусь пад уладай Польшчы ў 1921–1939 гг.\n52.Аднаўленне народнай гаспадаркі Беларускай ССР пасля Вялікай Айчыннай вайны. Подзвіг беларускага народа ў адраджэнні роднай зямлі.\n53.Асаблівасці эканамічнага развіцця Беларускай ССР у 50-я – першай палове 80-х гадоў XX ст.\n54.Дасягненні беларускага народа ў сацыяльнай сферы і ў галіне культуры (адукацыя, навука, літаратура і мастацтва) у 50-я – першай палове 80-х гадоў XX ст.\n55.Грамадска-палітычнае жыццё ў Беларускай ССР у 1946–1985 гг.\n56.Палітыка перабудовы, яе змест і шляхі ажыццяўлення: розныя погляды і меркаванні.\n57.Дзяржаўны пераварот у Маскве ў жніўні 1991 г. Абвяшчэнне незалежнасці Беларусі. Ліквідацыя СССР: розныя погляды і меркаванні.\n58.Грамадска-палітычнае жыццё Рэспублікі Беларусь на мяжы XX–XXI стст.\n59.Рэспубліка Беларусь на шляху рыначных рэформ. Асаблівасці беларускай мадэлі сацыяльна-эканамічнага развіцця.\n60.Развіццё асветы і навукі на сучасным этапе – адзін з важнейшых напрамкаў дзяржаўнай палітыкі Рэспублікі Беларусь.\n61.Тэатр, музыка, выяўленчае мастацтва на сучасным этапе. Ахова гісторыка-культурнай спадчыны.\n62.Заключэнне. Чаму вучыць і аб чым сведчыць гістарычны вопыт? Пабудова грамадства сацыяльнай справядлівасці – магістральны шлях развіцця Рэспублікі Беларусь.


Як бярэзінцы адпачываюць душой — Березино. Березинский район. Березинская панорама\nЯк бярэзінцы адпачываюць душой\n29 июня 2018 456 berezinskaya_panorama 2 комментария\nКалі ехаць або ісці па вуліцы Зялёнай у бок ДБУ-31, нельга не заўважыць двухпавярховы дом, у двары якога з ранняй вясны да позняй восені валадарыць прыгажосць. Добраўпарадкаваная прысядзібная тэрыторыя вылучаецца чысцінёй і парадкам. А мноства рознакаляровых кветак і вазонаў, што размясціліся тут на падаконніках, плоце, ганку, у агародзе, радуюць вока, дораць асалоду, здзіўляюць незвычайнымі формамі і кантраснай афарбоўкай, ствараюць добры настрой жыхарам дома, гасцям і прахожым. Але захапляцца пачынаеш значна раней. Яшчэ да таго, як трапляеш у двор. Калі спыняешся насупраць металічных варот з разнымі ўзорамі і стылізаванымі пад даўніну веснічкамі. Калі кідаеш позірк на аздоблены будынак дома, мудрагелістай формы плот і выкладзеныя пнямі, камянямі і пліткай дарожкі. Калі ў кожнай дробязі і дэталі адчуваеш клопат гаспадарскіх рук і цеплыню душы сям’і Санько.\n— Засяліліся ў дом каля 8 гадоў таму назад. Зрабілі рамонт у кватэры. А потым узнікла жаданне стварыць прыгажосць і на прылеглай тэрыторыі. Паколькі даўно захаплялася кветкаводствам, то і калекцыя вазонаў на той час была даволі значная. У кватэры ўжо не хапала месца для зялёных насельнікаў. Таму паступова высаджвала некаторыя кветкі на зямельным участку, які раней выконваў функцыю агарода. А з цягам часу месца агароднінных культур занялі кветкавыя расліны, — падзялілася Наталля.\nВялікі аматар кветак і тата Наталлі — Андрэй Андрэевіч Сталярэнка, які з дзяцінства прывіў дачцэ любоў да “жыхароў” расліннага свету. Яго дачны ўчастак у вёсцы Жорнаўка і сёння патанае ў квецені, а створаныя на падворку архітэктурныя формы не пакідаюць раўнадушных.\nДарэчы, творчымі ідэямі для будучых шэдэўраў Андрэй Андрэевіч часцяком зараджаецца на прысядзібным участку Наталлі, крэатыў і фантазія якой не маюць межаў. Ператварэннем яе мар у рэальнасць ужо сталі фантан, альпійская горка, пляцоўка для адпачынку, жывы калідор петуній пад павеццю. Сёлета каля ганка з’явіліся металічныя стойкі з паліцамі для кветак. Хутка шэраг кампазіцый папоўніць і арка. Упрыгожваннем яе стануць падвесныя гаршкі з квітнеючымі петуніямі, відавая разнастайнасць якіх пашыраецца з кожным годам. Радуюць вока і клумбы з лілеямі (больш за 100 відаў), хостамі (больш за 30), асцільбамі (20 відаў), касачамі (больш за 20), ружамі (10 відаў). Кампазіцыі з мнагалетнікаў і адналетнікаў створаны такім чынам, каб з ранняй вясны і да позняй восені каля дома не спынялася красаванне. Дабаўляюць кветнікам “ізюмінак” яркія ліхтарыкі і садовыя фігуркі пеўня, сабакі, гномаў, жаб, вожыкаў, зайцаў. Для пасадкі раслін і аздаблення клумб гаспадары выкарыстоўваюць таксама старыя рэчы сялянскага побыту і самаробныя элементы дэкору з каменю, металу, дрэва, аўтамабільных шын.\n— Калекцыяніраваць вазоны пачала пасля замужжа. Хацелася, каб тагачаснае жыллё ў інтэрнаце было ўтульным месцам для кожнага члена сям’і. З цягам часу кветкаводства ператварылася ў хобі, а добраўпарадкаванне тэрыторыі пасля пераезду ва ўласны дом стала сапраўдным адпачынкам для душы. Не праяўляе раўнадушша да майго захаплення і муж Васіль, які падтрымлівае мае творчыя задумкі і шчыра дапамагае іх рэалізаваць. Убаку ад агульнай справы не застаюцца і дзеці — Паліна і Віталь. Цяпер, калі еду на адпачынак, магу не турбавацца: догляд і паліў маіх “гадаванцаў” будуць забяспечаны на высокім узроўні, — з усмешкай зазначыла Наталля.\nАлена МУРАЧ. Фота аўтара.\n← У Бярэзінскім раёне прайшла акцыя БРСМ «Падары немаўляці вышыванку»\nСтань мастаком свайго жыцця\n«Минщина удивительная». Борисовский район\n15 ноября 2018 berezinskaya_panorama Комментариев нет\nПрэзентацыя кнігі “Гісторыі ў лёсах” аб’яднала бярэзінцаў\n28 ноября 2018 berezinskaya_panorama Комментариев нет\nЯк бярэзінцы адпачываюць душой: 2 комментария\nУ красивой женщины все красиво!!!\n8 июля 2018 в 14:02\nКакая красота!!!! Радуюсь, что у нас есть такие таланты!!


Беларуская мова | Page 10 | Інфармацыйна-метадычны партал для настаўнікаў\n«Ад экалогіі прыроды да экалогіі душы»\nДаслала Алена Казлова, Полацк. Паўтарэнне і карэкцыя ведаў па тэме. Клас: 8. Месца ўрока ў межах праграмы, тэмы: урок праводзіцца пасля вывучэння блока «Ускладненыя сказы» перад урокам сістэматызацыі матэрыялу, напісаннем узроўневай работы і кантрольнага дыктанта.\nБольш падрабязна аб «Ад экалогіі прыроды да экалогіі душы»\n«Словаўтварэнне i арфаграфія»\nАбагульняльны ўрок па тэме. Для 5 класа. Даслала Галіна Алянюк, Бялыніцкая гімназія №1.\nБольш падрабязна аб «Словаўтварэнне i арфаграфія»\nЯк утварыліся назвы кіслот?\nУладзіслаў Лупакоў, брэсцкая СШ № 10: Кіслотамі ў хіміі называюцца рэчывы, у якіх атамы вадароду звязаны з так званымі кіслотнымі астаткамі. Атрымалі назву за кіслы смак. А як утвораны назвы некаторых кіслот?\nБольш падрабязна аб Як утварыліся назвы кіслот?\nАнтонімы, іх роля ў маўленні\nПрэзентацыя для інтэрактыўнай дошкі, план-канспект урока. Даслала Юлія Паўлава, Барысаў. Клас: 5.\nБольш падрабязна аб Антонімы, іх роля ў маўленні\nДаслала Юлія Паўлава, Барысаў. Клас: 5. Мэта ўрока: узнавіць і паглыбіць веды вучняў па правапісе у, ў; паўтарыць веды пра адрозненне складовых і нескладовых гукаў; развіваць уменне правільнага пісьма, навучыць прымяняць атрыманыя веды на практыцы; выхоўваць любоў да роднай мовы, да Беларусі, да яе навакольнага асяроддзя.\nБольш падрабязна аб Правапіс у, ў\n«Службовыя часціны мовы і выклічнік»\nПлан-канспект і прэзентацыя ўрока. Даслала Інга Сакута. Клас: 7 клас, ІІІ чвэрць. Тып урока: урок паўтарэння і абагульнення вывучанага.\nБольш падрабязна аб «Службовыя часціны мовы і выклічнік»\nПадагульненне і сістэматызацыя ведаў па тэме «Займеннік»\nПлан-канспект урока. Даслала Інга Сакута. Клас: 11. Тып урока: урок-падарожжа.\nБольш падрабязна аб Падагульненне і сістэматызацыя ведаў па тэме «Займеннік»


20 студзень 2009, 18:28\nСёньня грамадзкі рэдактар тыдня Дэвід Суорц прагназуе, як будуць складвацца амэрыканска-беларускія палітычныя адносіны пры адміністрацыі Барака Абамы.\n— Па-першае, ЗША мусяць хацець і, спадзяюся, што будуць імкнуцца да нармалізацыі адносінаў. Пад гэтым я маю на ўвазе, так бы мовіць, іх рэстаўрацыю. На ўзроўні амбасадараў.\nПамятаю сваю дыпляматычную службу ў Польшчы ў 1980-х гадах. Тады ў нашай амбасадзе не было амбасадара. І ўсім добра вядомы Ежы Урбан гаварыў так: “Навошта нам з Амэрыкай дрэнныя адносіны на вышэйшым узроўні, калі магчыма мець іх жа на ўзроўні ніжэйшым?”\nЦалкам лічу гэта глупствам. Нармалізацыя адносінаў на ўзроўні амбасадараў — гэта прынцыповы момант. Ён ня толькі сымбалічны: амбасадар усё ж такі асабісты прадстаўнік прэзыдэнта. А Часовы Павераны ў справах зусім іншае…\nПа-другое, нармалізацыя адносінаў не азначае, што адзін бок ці іншы будзе капітуляваць, здавацца ў спрэчных пытаньнях. Гэта папросту азначае, што яны абмяркоўваюць пытаньні ў дастаткова істотным, аўтарытэтным варыянце. Маючы на ўвазе, што амбасадары прадстаўляюць кіраўнікоў сваіх краінаў.\nПа-мойму, тут дарэчы прымаўка: дрэнны мір лепшы за добрую спрэчку.\nДалей. Палітычныя адносіны паміж ЗША і Беларусьсю ня могуць быць толькі двухбаковымі — яны мусяць разглядацца ў рэгіянальным кантэксьце. Спадзяюся, што ў двухбаковым пляне Амэрыка за тое, каб Беларусь паглыбляла сваю незалежнасьць і нацыянальную ідэнтыфікацыю. Трэба падмацаваць іх і паглыбіць.\nНапэўна, ЗША захочуць, каб у Беларусі ўсталёўваўся тып адкрытага грамадзтва, які ўласьцівы ўсёй Эўропе, што ляжыць ад яе на захадзе, поўдні і поўначы. У першую чаргу — гэта павага да правоў чалавека, уключна са свабодай слова, друку, сходаў, свабода выбару…\nАле адну рэч Злучаныя Штаты могуць і павінны зрабіць у аднабаковым парадку. А менавіта: спыніць палітыку ізаляцыі і асабістых атак супраць беларускіх кіраўнікоў. Я ня бачу карысьці ў такой палітыцы.\nДалей. Трэба выкарыстаць свае ўнутраныя і зьнешнія рэсурсы, каб Беларусь здолела заняць сваё месца ў эўрапейскіх і трансатлянтычных структурах як адказны і добры партнэр.\nХоча Беларусь ці не, але яна мае пэўныя адносіны да праблемы ўзаемаадносінаў захаду з Расеяй. Было б нелягічна чакаць ад Менску, каб ён пагадзіўся з адным гэтым бокам ці іншым ў больш шырокіх спрэчках. Маю на ўвазе залежнасьць вашай краіны ад Расеі. Асабліва ў энэргетычнай галіне. Да таго ж там — добры рынак для беларускага рынку.\nТым ня менш ЗША мусяць мець надзею, што Беларусь будзе дзейнічаць ва ўсіх сытуацыях на аснове сваіх карэнных, нацыянальных інтарэсаў. А менавіта інтарэсаў незалежнасьці і нацыянальнай ідэнтыфікацыі.\nЗлучаныя Штаты прызналі незалежнасьць Беларусі 25 сьнежня 1991 году. Пасьля таго, як дзьве краіны ўсталявалі дыпляматычныя адносіны, у Менску 31 студзеня 1992 году была афіцыйна адкрыта амбасада ЗША.\nПершы амбасадар — Дэвід Суорц (David H. Swartz) прыступіў да выкананьня абавязкаў 25 жніўня 1992 года і завяршыў тэрмін сваіх паўнамоцтваў роўна 15 гадоў таму, у студзені 1994 году. У зьвязку з чым мы і прапанавалі яму стаць чарговым грамадзкім рэдактарам тыдня.\nЗараз спадар Суорц на пэнсіі, на грамадзкіх пачатках працуе выканаўчым дырэктарам Цэнтру беларускіх дасьледаваньняў пры ўнівэрсытэце South Western у Канзасе. Цягам тыдня Дэвід Суорц выкажа сваё бачаньне пэрспэктыў разьвіцьця стасункаў ЗША і Беларусі.


Ва Украіне затрымалі падазраваных у забойстве расейскага дэпутата Вараненкава\nНацыянальная паліцыя Украіны заявіла пра затрыманне ў горадзе Паўлаградзе Днепрапятроўскай вобласці падазраваных па справе аб забойстве дэпутата Дзярждумы Дзяніса Вараненкава.\nАдзначаецца, што падазраваныя дастаўлены ў аддзелы паліцыі, ідуць ператрусы. Колькі ўсяго чалавек затрымалі не ўдакладняецца. Следчыя дзеянні праводзяцца прадстаўнікамі Генеральнай пракуратуры і паліцыі.\nРаней украінскія СМІ паведамлялі, што ў актывіста Яраслава Тарасенкі ў Паўлаградзе прайшоў ператрус, ён быў затрыманы па справе Вараненкава.\nБылы дэпутат Дзярждумы ад Камуністычнай партыі РФ Дзяніс Вараненкаў быў аб’яўлены з федэральны вышук па падазрэнні ў махлярстве, паведаміў Следчы камітэт сёлета ў лютым. Раней Вараненкаў з жонкай Марыяй Максакавай з’ехалі ў Кіеў і атрымалі ўкраінскае грамадзянства.\nПасля атрымання грамадзянства Вараненкаў даў паказанні Генпракуратуры Украіны супраць былога прэзідэнта Віктара Януковіча. Экс-дэпутат назваў памылкай анексію Крыму і параўнаў сучасную Расею з нацысцкай Нямеччынай.\n«Чаму Беларусь паводзіць сябе як васал Расеі?» – Максакава пра спецаперацыю ФСБ пад Гомлем\n23 сакавіка Вараненкава застрэлілі ў цэнтры Кіева. Яго забойца загінуў пры затрыманні. Кілер паходзіў з гораду Паўлаграду, дзе сёння адбываюцца затрыманні.\nТэгі: Дзяніс Вараненкаў, забойства, Кіеў


Ад 6 верасьня Нацыянальны банк Беларусі ўводзіць у абарот разьліковы білет вартасьцяй 5 мільёнаў рублёў. Як паведамілі нацыянальнай агэнцыі "БелаПАН" у Нацыянальным банку, банкноты памерам 150х71 мм вырабленыя на адмысловай высокаякаснай паперы белага колеру з валокнамі, вадзянымі знакамі й ніткаю дзеля абароны ад падробкі. Сюжэт асноўнае выявы пярэдняга боку банкноты  будынак Палацу спорту ў Менску, адваротнага  спартовы комплекс "Раўбічы". Трэба адзначыць, што ад моманту ўводу ў абарот разьліковага білета вартасьцяй 1 мільён рублёў прайшло ўсяго 4 месяцы.\nСамой жа беларускай грашовай адзінцы ўжо больш як сем гадоў. Першыя грашовыя разьліковыя білеты Нацыянальнага банку былі выпушчаныя ў траўні 92-га. На момант увядзеньня мінімальнай купюраю была 50-капеечная "вавёрка", а запазычанасьці ў выплаце заробкаў складалі, паводле тагачаснага курсу, 4 мільярды рублёў. Сёньня самая малая купюра, якая засталася ў абарачэньні  тысячная, а запазычанасьць у заробку  6 трыльёнаў.\nЧаму Нацыянальны банк вырашыў выпусьціць новую купюру? На гэтае пытаньне для нашага радыё адказвае эканаміст Уладзімер Раманцоў:\n(Раманцоў: ) "Гэта зьвязана з тым, што ў эканоміцы Беларусі на сёньняшні дзень склалася катастрафічная сытуацыя: нізкая ўраджайнасьць, нізкі валавы збор збожжа, падрыхтоўка да зімы, значыць падвышэньне коштаў на расейскія энэргетычныя носьбіты  усё гэта прывяло да таго, што гэта трэба ўсё купляць за мяжою  і збожжа, і паліва  дзеля гэтага патрэбна валюта.\nВалюты няма ў Беларусі сёньня. Значыць, трэба зрабіць грашовую эмісію і закупіць за кошт гэтага даляры, якіх таксама сёньня не хапае. Усё гэта, безумоўна, прывядзе да раскруткі інфляцыі, да пагаршэньня становішча насельніцтва. А ў зьвязку з гэтым трэба будзе яшчэ падымаць мінімальны заробак. Цэны будуць падвышаныя, безумоўна.\nТых грошай, якія сёньня знаходзяцца ў абароце, ня хопіць. У зьвязку з гэтым трэба зрабіць грашовую эмісію  надрукаваць новыя грошы".\n(Карэспандэнтка: ) "То бок, гэта такая пустая паперка  нічым не забясьпечаная?"\n(Раманцоў: ) "Ну безумоўна! Калі мільённая купюра была "пустая"  нічым не забясьпечаная, то пяцімільённая  тое самае. Проста павялічыцца намінал, а тавараў як не было так і ня будзе, Вы ж бачыце, якое становішча склалася і ў сельскай гаспадарцы, і ў прамысловасьці. І прадпрыймальніцтва заціскаецца. А яны пачынаюць ужо страйкаваць цяпер, што сьведчыць пра тое, што людзі даведзеныя да поўнага жабрацкага становішча. Усё гэта зьвязана".\nІ яшчэ вернемся да самае купюры. Я нагадаю, што грашовая адзінка Беларусі пачыналася з выявы жывёльнага сьвету. Чым больш значнаю рабілася сума, пазначаная на купюры, тым больш саліднай рабілася выява. Інфляцыя, аднак, упарта зьядала "зайцоў" і "вавёрак". Ужо да сакавіка 95-га году адпала неабходнасьць у купюрах вартасцяй ніжэй за 5 рублёў. Так зьніклі "вавёркі", "ваўкі", "зайцы" і "бабры". Менш чым праз паўгады адпала неабходнасьць у купюрах вартасьцяй у 10 і 25 рублёў. Самым жывучым прадстаўніком беларускага "зьвярынца" застаўся "зубр", але і ён, як вядома, вымер. Вартасьць той купюры была 100-рублёвая. На 200-х рублёх ужо быў Прывакзальны пляц, на 500-х  пляц Перамогі...\nЯк бы там ні было, але паказальна адное  на першых купюрах-"зайцах", якіх толькі пачынаў у 92-м годзе выпускаць Нацыянальны банк, стаяў подпіс старшыні банку Станіслава Багданкевіча. Цяперашнія купюры безымянныя. Подпіс галоўнага банкіра на той час  сем гадоў таму  сымбалізаваў усё ж такі якую ні то, але незалежнасьць і самастойнасьць банкаўскае сыстэмы Беларусі. На сёньняшні дзень патрэба ў такім подпісе галоўнага банкіра адпала канчаткова.


Весткі з факультэтаў — Page 3 — Унiверсiтэт\n5 снежня ў рэдакцыі “Беларус-МТЗ агляду” адбылося ўрачыстае адкрыццё і прэзентацыя філіяла кафедры перыядычнага друку Інстытута журналістыкі БДУ. Мерапрыемства прайшло ў рамках святкавання 70-годдзя інстытута. Філіял арганізаваны на базе дадзенай газеты з мэтай умацавання...\nСёння факультэт міжнародных адносін можа пахваліцца выкладаннем англійскай мовы на вельмі высокім узроўні. І ў гэтым заслуга тых людзей, якія стаялі ля вытокаў стварэння кафедры англійскай мовы на ФМА. З таго часу прайшло амаль...\nДа 75-годдзя кафедры тэарэтычнай фізікі і астрафізікі БДУ будзе прымеркавана школа-семінар “Прыкладныя і фундаментальныя аспекты тэарэтычнай фізікі і астрафізікі”, якая пройдзе 10–11 кастрычніка на фізічным факультэце. Цыкл папулярных лекцый, прызначаных e першую чаргу для...\nРубрыка Весткі з факультэтаў / Юбілеі,\n1 верасня ўрачыста адкрыўся новы навучальны корпус Інстытута бізнесу і менеджменту тэхналогій БДУ. На цырымоніі прысутнічалі ганаровыя госці, у ліку якіх рэктар БДУ акадэмік Сяргей Абламейка, а таксама прадстаўнікі міністэрстваў адукацыі і эканомікі. Дырэктар...\nРубрыка Весткі з факультэтаў / Інтэрв'ю,\n16 верасня ў БДУ прайшоў форум “Мультымедыйная бібліятэка ў адукацыйнай прасторы Інстытута журналістыкі і факультэта філасофіі і сацыяльных навук”, на якім спрабавалі ўявіць ідэальнае кнігасховішча. У сценах мультымедыйнай бібліятэкі сабралася нямала выкладчыкаў, студэнтаў і...\n18 Sep, 2014.\nПершы выпуск слухачоў спецыяльнасці «Спартыўная журналістыка» факультэта павышэння кваліфікацыі і перападрыхтоўкі Інстытута журналістыкі БДУ адбыўся 29 мая. Дыпломы дзяржаўнага ўзору на ўзроўні вышэйшай адукацыі з прысваеннем кваліфікацыі «Спартыўны журналіст» атрымалі прадстаўнікі розных сфер дзейнасці....\nУзаемная цікавасць людзей розных краін адзін да аднаго – гэта аснова культурнага і прафесійнага ўзаемаабагачэння. Кафедра дызайну гуманітарнага факультэта БДУ вось ужо некалькі гадоў ажыццяўляе партнёрскае супрацоўніцтва з цэлым шэрагам замежных краін, скіраванае на...\nКалі вы думаеце, што на журфаку вучацца адны дзяўчыны, памыляецеся. Так, хлопцаў у нас няшмат, затое ўсе – як на заказ. У гэтым можна пераканацца, зазірнуўшы ў актавую залу Інстытута журналістыкі на конкурс “Містар...


Гульні Лега - гуляць онлайн на freegamesboom.com\nЛега гульні – вялікая калекцыя бясплатных гульняў, дзе ў галоўных ролях выступаюць героі Лега. Лега – гэта канструктар, які з'явіўся ў пачатку 20 стагоддзя. Дэталі Лега злучаюцца адзін з адным, утвараючы нейкі персанаж, механізм, дэталь, пабудову і г. д. Гэты унікальны канструктар стаў папулярным і любімым ва ўсім свеце, з'явіліся мультфільмы, фільмы, гульні. Лега тэндэнцыя літаральна пранікла ў сэрцы сваіх прыхільнікаў.\n4.1 HTML new Lego Car Memory\n4.7 HTML new Lego Star Wars Match 3\n4.7 HTML new Lego Racers Jigsaw\n4.3 HTML new Lego Cars Jigsaw\n4.6 HTML new Blocks Hexa Jigsaw Puzzle™\n4.5 HTML new Lego Marvel Super Heroes Puzzle\n4.7 HTML hot Светлячкі\n4.4 HTML hot Лега Зорныя Вайны Прыгоды\n4.2 HTML hot Канчатковы Чалавек-Павук\n5.0 HTML hot Counter Craft Lego Clash\n4.8 HTML Pop Dice - Start Rolling And Go\nНа сённяшні дзень рэгулярна з'яўляюцца новыя героі. Яркі прыклад - Лега Чыма. Гэта леў, герой мультсерыяла Легенды Чимы (Lego Legends Of Chima). Гульні Лега Чыма апускаюць у неверагодна маляўнічы свет, дзе пастаянна вядзецца вайна паміж кланамі! Усе кланы мараць валодаць бясконцай энергіяй, для чаго ім неабходная энергія Чы.\nПапулярызацыя Лега захапіла і іншых вядомых герояў – Чалавек Павук, Ніндзя, Бэтмен, супер Герояў, Зорныя вайны. Сюжэты гэтых гульняў вельмі разнастайныя – гонкі, стралялкі, бойкі. Многія падзеі разгортваюцца ў Лега Сіці, гэта горад, у якім ездзяць цягніка, разгульваюць пажарныя, чакае паліцыя. У дадзенай рубрыцы мы сабралі бясплатныя гульні Лега для хлопчыкаў, у якія можна гуляць онлайн, без рэгістрацыі. Калекцыя будзе абнаўляцца і паляпшацца. Заходзь, гуляй, галасуй і пішы сваё меркаванне аб гульнях!


Фізічная карта свету | Геаграфія мацерыкоў і акіянаў, 7 клас\nФізічная карта свету (канспект)\nЗямная паверхня разнастайная. На працягу доўгага геалагічнай гісторыі з'яўляліся горы і раўніны, глыбокія яры і схілы, а ў тых месцах, дзе мора, шмат мільёнаў гадоў назад ўзвышаліся горы. Так, пад дзеяннем ўнутраных і знешніх працэсаў сфармаваўся сучасны рэльеф\nНайбуйнейшымі формамі зямной паверхні з'яўляецца мацерыкі і акіянічныя западзіны , таму іх называюць планетарнымі . Асноўнымі формамі рэльефу на мацерыках і акіянічных западзінах ёсць горы і раўніны. Горы адрозніваюцца па ўзросту, вышынёй, знешнім выглядам і ўмовамі іх адукацыі. Як правіла, горы складаюцца з некалькіх хрыбтоў. Па ўзросце яны бываюць старыя і маладыя. Найвышэйшай горнай сістэмай свету з'яўляецца Гімалаі, там жа знаходзіцца і самая высокая вяршыня - гара Джамалунгма (8848 м)\nРаўніны таксама адрозніваюць па ўзросту і паходжанні: адны з'явіліся на месцы марскога дна ў выніку ўзняцця зямной кары, іншыя з'яўляюцца вынікам разбурэння гор. Некаторыя ж раўніны з'явіліся ў выніку працяглай працы цякучы вод, размываючы і пераносячы горныя пароды, фармуюць гіганцкія раўнінныя прасторы (Інда-Гангская, Месапатамскай нізіны і інш)\nакіянічнае дно таксама мае свой рэльеф. Раўніны і горы сушы на падводнай ўскраіне мацерыка пераходзяць у мацерыковыя водмелі (шэльф) і мацерыковы схіл . Далей углыб ідуць катлавіны, падводныя хрыбты, глыбакаводныя жолабы (самы глыбокі у свеце - Марыянскія, 11022 м). Грандыёзнымі будынкамі з'яўляюцца сярэдзіна-акіянічныя хрыбты , якія ўяўляюць сабой адзіную горную сістэму, якая распасціраецца праз усе акіяны на 75 000 км\nФарміраванне рэльефу мае пэўную заканамернасць і цесна звязана з будовай зямной кары. Раўніны сфармаваныя пераважна з асадкавых парод (гліны, пяску, жвіру), што знаходзяцца над моцнымі пародамі (граніт, гнэйс). Такія адносна устойлівыя і выраўнаваныя канструкцыі, якія ляжаць пад раўнінамі, завуцца платформамі . Участкі платформаў, дзе пласт моцных парод (падмурак) выходзіць з-пад ападкавых друзлых парод (чахол), называюцца шчытамі . Пакрытыя чахлом ўчасткі завуць плітамі\nПлатформы ляжаць пад раўнінамі і з'яўляецца адносна маналітнымі. Рухомыя ж ўчастка зямной кары, вобласці складчатой , якія ўзнікаюць з прычыны сутыкнення літасферных пліт і выклікаюць адукацыю гор. На дне акіяна ў месцах разыходжанні літасферных пліт ўтворацца рыфтаў - разломы глыбінёй да некалькіх кіламетраў. Па іх падымаецца гарачае рэчыва мантыі, застывае, утвараючы сярэдзіна-акіянічныя хрыбты\nЗначны ўплыў на фарміраванне рэльефу Зямлі маюць вонкавыя сілы. Вада, вецер, леднікі з'яўляюцца стваральнікамі рачных далін, пячор, каменных слупоў, барханаў. Разнастайныя жывыя арганізмы пакідаюць пасля сябе норы, гнязда, каралавыя збудаванні і г.д. Значнай меры змяняе зямную паверхню і чалавек: дамбы, терриконы, шахты, каналы - формы рэльефу, якія створаны ў выніку гаспадарчай дзейнасці чалавека.\n← Гадзінныя паясы\nБудова зямной кары →


«Салідарнасьць» чакае новых валянтэраў на дапамогу сем’ям палітвязьняў » Афіцыйны сайт Беларускай Хрысціянскай Дэмакратыі (БХД)\nГалоўная старонка » Навіны » «Салідарнасьць» чакае новых валянтэраў на дапамогу сем’ям палітвязьняў\n«Салідарнасьць» чакае новых валянтэраў на дапамогу сем’ям палітвязьняў\n27.02.2011, 08:26 | Навіны, Грамадства\nКамітэт абароны рэпрэсаваных «Салідарнасьць» заклікае новых валянтэраў далучыцца да акцыі салідарнасьці з палізьняволенымі. Чальцы камітэту чакаюць неабыякавых людзей, каб дапамагаць сем’ям новых беларускіх палітвязьняў. З дапамогай праваабаронцаў і грамадзкасьці таксама вырашаюцца надзённыя праблемы, пацярпелых ад перасьледу ўладаў пасьля 19 сьнежня.\nАктывісты грамадзянскай ініцыятывы «Вызваленьне», якую заснавалі сваякі зьняволеных палітыкаў, гэтымі днямі працягваюць пошукі новых шляхоў уплыву на ўлады Беларусі, каб дамагчыся вызваленьня сваіх родных. Для таго, каб падзеі ў шэрагу краін арабскага сьвету ня зьменшылі ўвагу да Беларусі, яны накіравалі чарговы зварот да міжнароднай супольнасьці, працягваюць сустрэчы з кіраўнікамі дыпляматычных місій у Беларусі. Адначасна застаецца патрэба падтрымліваць вязьняў празь перадачу пасылак з прадуктамі і іншымі неабходнымі рэчамі, кажа адна з актывістак ініцыятывы, жонка зьняволенага Зьмітра Бандарэнкі Вольга:\n«Канечне, на перадачы ідзе шмат грошай, бо хочацца купіць і каўбасы, і гародніны. Але сярод нас ёсьць тыя, хто не працуе, пэнсіянэры, маці, якія гадуюць малых дзяцей, і натуральна, што нам дапамагаюць.Бо мы ня здолелі б выцягнуць гэтыя перадачы нават двойчы на месяц. Дапамагаюць дэмакратычныя сілы, грамадзкія арганізацыі, сябры і проста людзі, зусім незнаёмыя ці знаёмыя вельмі мала. Да прыкладу, мяне праз газэту знайшлі людзі, якіх я ня бачыла больш за 20 гадоў».\nДнямі беларускія праваабаронцы з дапамогай грамадзкіх актывістаў сабралі і пералічылі на рахунак Галоўнага гаспадарчага ўпраўленьня Адміністрацыі прэзыдэнта 14 мільёнаў 144 тысячы рублёў за нібыта разьбітыя апазыцыянэрамі дзьверы ў Доме ўраду 19 сьнежня. Палову названай сумы прынесьлі незаангажаваныя ў палітыку людзі на заклік у інтэрнэце юрысткі Дар’і Каткоўскай. І гэта новае пацьверджаньне таго, што беларускае грамадзтва працягвае салідарызавацца, кажа Дар’я Каткоўская:\n«Усё адбывалася гэтак жа, як і пасьля 19 сьнежня: прыходзіла вельмі шмат людзей, яны былі радыя, што нешта адбываецца, і адчувалася, што ім было прыемна паўдзельнічаць у гэтай акцыі салідарнасьці. Да прыкладу, адзін мужчына прынёс тысячу эўра. Калі людзі прыносяць такія грошы, то гэта вельмі ўражвае. І мы яго спыталі: ці вы зьбіралі гэтыя грошы ў нейкай арганізацыі, сярод сяброў ці якім іншым чынам? А ён адказвае — не, гэта мае грошы, і гэтых грошай на такую годную справу мне не шкада. Пры гэтым мужчына зусім не выглядаў на нейкага супэрзаможнага чалавека. І гэта азначае, што людзі гатовыя змагацца ня толькі ў інтэрнэце ці размаўляць на кухні, але таксама і ўчынкамі, і матэрыяльнымі сродкамі. Гэта вельмі важна, гэта значыць, што людзі гатовыя браць на сябе гэтую адказнасьць».\nУ праваабарончыя арганізацыі гэтымі днямі працягваюць ісьці па дапамогу людзі, якія пацярпелі ў выніку падзей 19 сьнежня, якія зьведалі перасьлед у выніку ператрусаў, затрыманьняў і зьняволеньняў, што працягваюцца да сёняшняга дня. Сярод іншых неабходную юрыдычную і практычную дапамогу пацярпелыя знаходзяць у Камітэце абароны рэпрэсаваных «Салідарнасьць». Цяпер камітэт абвесьціў збор новых валянтэраў, каб дапамагчы ня толькі пацярпелым, але і іх сем’ям, кажа адна з прадстаўніц камітэту Эніра Браніцкая:\n«Мы абвесьцілі новы збор валантэраў, і гэтыя людзі прыходзяць.\nІдэя была такая, каб да кожнай сям’і палітвязьняў дасылаць свайго „анёлка“. Бо многія сем’і самі носяць перадачы, а некаторыя зь іх далёка, у некаторых вязьняў ёсьць толькі бабуля, як у Марцалева — ёй іншы раз цяжка і матэрыяльна і фізычна. І вось мы хацелі б дасылаць да сем’яў дваіх сталых валатнэраў, якія б трымалі сувязь і ведалі пра ўсе патрэбы. Да нас тэлефануюць і прыходзяць людзі, якія кажуць, што гатовыя дапамагаць час ад часу, што гатовыя дапамагаць канкрэтным людзям. Да прыкладу, многія хочуць дапамагчы Маі Абромчык, у тым ліку прадпрымальнікі. Я зараз складаю такі сьпіс, але не магу сказаць, што сытуацыя ідэальная. Таму, калі вы скажаце на Свабодзе, што мы чакаем валантэраў, то гэта будзе вельмі добра».\nСевярынца, Аўтуховіча і Лобава падпісалі на берасьцейскую прэсу\nПа просьбе берасьцейскай каардынатаркі камітэту абароны рэпрэсаваных…\nCёння адкрываецца Выстава салідарнасьці\nСёньня ў сядзібе партыі БНФ акрываецца Выстава салідарнасьці, прысьвечаная Плошчы-2010. Яе ладзяць…\n«Хваля салідарнасьці»: пра палітвязьняў многія пачулі ўпершыню\nНа Гарадзеншчыне сябры БХД праводзяць «Хвалю салідарнасьці з палітвязьнямі». Падчас…


KPGM ўваходзіць у метасвет - BitcoinEthereumNews.com\nKPGM вырашыла адкрыць метавселеную, якая называецца «цэнтрам супрацоўніцтва», каб падключаць сваіх супрацоўнікаў у лічбавым выглядзе.\nТое, што будуе (або заяўляе, што будуе) карпарацыя KPGM, - гэта наступная версія або наступная ітэрацыя Інтэрнэту - Cliff Justice, KPGM\nCiti сцвярджала ў красавіцкім дакладзе, што метавселенасць дае бізнес-магчымасці на суму ад 8 трыльёнаў долараў да 13 трыльёнаў долараў да 2030 года. Юстыцыя лічыць, што статыстыка "кансерватыўная"\nКампанія KPGM, якая ўваходзіць у спіс Fortune 500, у Вялікай 4-й кампаніі, усвядоміла патэнцыял прасторы Web3 разам з Metaverse. Агульнавядомы факт, што на працягу наступных 8 гадоў метасусветная стане нашай рэальнасцю.\nУплыў метасвету быў даказаны многімі шматмільярднымі кампаніямі, такімі як:\nПраграмнае забеспячэнне Unity\nЦяпер, пасля ўсяго гэтага, KPGM вырашыла замацаваць сваё імя ў спісе, вырашыўшы адкрыць a метавселенная, які называецца «цэнтрам супрацоўніцтва», каб падключыць сваіх супрацоўнікаў у лічбавым выглядзе.\nГэта будуецца з дапамогай Web3, дэцэнтралізаванай версіі Інтэрнэту, пабудаванай на рэвалюцыйнай тэхналогіі, вядомай як блокчэйн.\nДля таго, каб пабудаваць гэтую перспектыўную метавселенку, таксама вядомую як цэнтр супрацоўніцтва, яны сумесна ўкладваюць 30 мільёнаў долараў.\nНаступная ітэрацыя Інтэрнэту\nРаспаўсюджана памылковае меркаванне, што, магчыма, яны будуюць простае пашырэнне Інтэрнэту, такое як VR і AR. На самай справе тое, што будуе (або заяўляе, што будуе) карпарацыя KPGM, - гэта наступная версія або наступная ітэрацыя Інтэрнэту.\nЁн будзе мець усе функцыі, якія меў Інтэрнэт, але з больш глыбокім узроўнем узаемадзеянняў.\nТакую заяву зрабіў Кліф Джасціс, лідэр KPGM у галіне карпаратыўных інавацый.\nБудучыня Metaverse і KPGM\nГэты цэнтр супрацоўніцтва будзе сканцэнтраваны ў асноўным на:\nВышэй згадваецца, па словах Justice, напрамкі, на якіх цяпер засяроджана KPGM Metaverse.\nНягледзячы на гэта, яны імкнуцца ў бліжэйшы час пашырыць маштабаванасць цэнтра. Патэнцыйныя вобласці, якія яны збіраюцца ўвайсці, гэта:\nСпажывецкія і рознічныя\nЗразумела, што іншыя інвестыцыйныя інстытуты таксама зацікаўлены ў Metaverse. Гэтыя ўстановы ўключаюць JP Morgan Chase і Citi. Citi сцвярджала ў красавіцкім дакладзе, што метавселенная дае бізнес-магчымасці на суму ад 8 трыльёнаў даляраў да 13 трыльёнаў даляраў да 2030 года.\nНават пасля гэтага суддзя KPGM заявіў, што гэтыя заявы з'яўляюцца «кансерватыўнымі», і яны збіраюцца працягваць даследаваць прастору Web3 і Metaverse.\nКлючавыя словы: Уступае, КПГМ, Metaverse


29 сьнежань 2016, 22:04\nГрадзірні астравецкай АЭС\nУ аглядзе рэактара бралі ўдзел прадстаўнікі генэральнага канструктара, завода-вытворцы, Беларускай чыгункі, кампаніі-перавозчыка, страхавой кампаніі, замоўцы і генпадрадчыка.\n«Для агляду бурта апорнага быў зьняты ахоўны кажух. У выніку агляду ніякіх пашкоджаньняў не выяўлена», — гаворыцца ў паведамленьні.\n26 сьнежня падчас перавозкі корпусу рэактара для Беларускай АЭС на станцыі «Слаўнае» Беларускай чыгункі адбыўся «нязначны дотык мэталічнага транспартнага кажуха, які абараняе бурт апорны корпусу рэактара, з полай жалезабэтоннай апорай кантактнай сеткі». Пры гэтым хуткасьць руху саставу складала каля 3 км у гадзіну.\nУ чацьвер амбасадару Беларусі ў Вільні Аляксандру Каралю была ўручаная нота з просьбай у тэрміновым парадку даць вычарпальную інфармацыю пра яшчэ адзін інцыдэнт з корпусам рэактара астравецкай атамнай электрастанцыі, паведаміла Міністэрства замежных спраў Літвы.\nУ дакумэнце МЗС просіць дбайна расьсьледаваць гэты інцыдэнт і праінфармаваць Літву, суседнія дзяржавы і Міжнароднае агенцтва атамнай энэргетыкі (МАГАТЭ) аб выніках расьсьледаваньня. У ноце выказваецца вялікая заклапочанасьць у сувязі з паўторам інцыдэнтаў на АЭС, пра якія Літва даведалася не з афіцыйных крыніц Беларусі, а са СМІ.\n27 сьнежня прадстаўнікі Беларускай антыядзернай кампаніі выступілі з адмысловаю заяваю з нагоды чарговай няштатнай сытуацыі на БелАЭС. Яны лічаць неабходным цалкам спыніць будаўніцтва БелАЭС і правесьці комплекснае расьсьледаваньне парушэньняў.


ба ва ўпраўленні (онлайн), Lisle, Злучаныя Штаты Амерыкі 2019\nба ва ўпраўленні (онлайн)\nЎмацоўвайце лідэрства і прасоўванне патэнцыял з онлайн Бакалаўр мастацтваў у галіне кіравання ад бенедыктынскага універсітэта. Праграма ступень гэтай онлайн бакалаўра ў галіне кіравання ідэальна падыходзіць для бізнес-прафесіяналаў, якія хочуць прасоўвацца ў кіраўнічыя пасады. Інтэрактыўная праграма ступені дае вам больш цэласнага разумення кіравання бізнесам і аперацый, каб дапамагчы вам стаць больш эфектыўным мэнэджарам.\nВучэбная праграма даследуе асноўныя бізнес-функцыі ў тым ліку:\nАперацыйны менеджмент - Бухгалтарскі ўлік - Бізнес статыстыка - Упраўленне праектамі - Чалавечыя рэсурсы - маркетынг\nДва Канцэнтрацыі Унікальная кіравання Даступныя\nБудучы студэнтам, у праграме, вы будзеце мець магчымасць выбраць з двух канцэнтрацыях - Маркетынг або Упраўленне чалавечымі рэсурсамі. Затым будзе даследаваць гэтыя важныя вобласці больш падрабязна і атрымаць каштоўны вопыт, які можа аддзяліў вас ад вашых калегаў на рынку.\nЧаму менавіта бенедыктынскі ў Інтэрнэце?\nЗарабляючы свой бакалаўра мастацтваў у галіне кіравання ў Інтэрнэце па адрасе бенедыктынаў, вы атрымаеце ўсе перавагі, якія бенедыктынскі прапановы з яго багатай гісторыяй, якія ахопліваюць больш за 127 гадоў у вучобе - завершыце курсавыя па вашаму ўласнаму раскладзе праз наш інтэрактыўны, інтэрнэт-фармаце - Зарабіць той жа паважаны уліковых як студэнты ў традыцыйнай праграмы кампуса - Атрымайце дапамогу ад вашай асабістай вочнай дарадцы, калі гэта неабходна - на аснове вашай ацэнкі знешняй запіс сесіі, вы можаце быць у стане атрымаць крэдыт на некаторыя з курсаў, якія занялі ў іншыя ўстановы.\nСтудэнты павінны быць павінны быць адукацыя, якое з'яўляецца прызнаным Эквівалент дыплом сярэдняй школы (RED) - Студэнты павінны быць 22 гадоў або старэй, каб быць дапушчаныя.\nЗамежныя студэнты павінны завяршыць ацэнку адукацыйных ацэнцы дакументаў (ЕЭК) або адукацыйных перспектывы для ацэнкі папярэдняга навучання і ў іншых краінах ён параўноўвае з ЗША адукацыі.\nУсе замежныя студэнты павінны прадэманстраваць, што яны сустрэліся патрабаванням узроўні валодае англійскай мовай для праграмы ступені, у якой яны ўжываюць. Студэнты, якія прымяняюцца да магістратуры павінны адпавядаць наступным патрабаванням: TOEFL паперы Based Test: 550; TOEFL Інтэрнэт заснаванае выпрабаванне: 78; Да іспыту IELTS: 6.0\nЧаму бенедыктынскі онлайн?\nНяма патрабаванняў VISA: Бенедыктынскі прапануе онлайн праграмы, якія дазваляюць вам зарабіць адукацыі ЗША ў камфорце вашага дома.\nПаважаны градусы: Нашы студэнты онлайн зарабіць тую ж паважаны ступень як студэнтаў, якія наведваюць на тэрыторыі кампуса.\nАкрэдытаваныя: Бенедыктынскі універсітэт рэгіянальна акрэдытаваны вышэйшых навучальных камісіі Паўночнай Цэнтральнай Асацыяцыяй каледжаў і школ (НКА) і магістра праграмы грамадскага аховы здароўя акрэдытаваная савета па адукацыі ў галіне грамадскага аховы здароўя (CEPH).\nПрызнаны: Названа самая хутка якая расце універсітэт у ЗША па Хроніка вышэйшай адукацыі і ўваходзіць у Top Амерыкі каледжаў па Часопіс Forbes\nДаступнае: Бенедыктынскі University Online прапануе даступныя навучанне і стыпендыі магчымасці.\nМалы памер класа: Градусаў онлайн магістра бенедыктынскага універсітэта прапануюць невялікія групы і асабістае ўвагу, чаканае ад топ-ўзроўню, прыватны універсітэт.\nВыгода: Доступ да курсавую любой кропкі свету праз зручныя, онлайн-курсы, падтрымоўваных выбітны 24x7 тэхнічную падтрымку.\nВысока Interactive: Ўзаемадзейнічаць цалкам са сваімі выкладчыкамі і іншымі студэнтамі ў нашай унікальнай абстаноўцы віртуальнай класнай пакоя.\nГлабальнай сеткі: У нас ёсць студэнты і выпускнікі з усіх 50 штатаў і больш за 17 краін\nЗлучаныя Штаты Амерыкі - Chicago, Illinois\nЗлучаныя Штаты Амерыкі - Lisle, Illinois\nLink to and share "ба ва ўпраўленні (онлайн), Lisle, Злучаныя Штаты Амерыкі 2019"


Catholic.by - На агульнай аўдыенцыі папа Францішак падвёў вынікі свайго падарожжа ў Ірландыю\n29.08.2018 17:39 Паводле: Vatican News / Catholic.by\nПадарожжа папы Францішка ў Ірландыю з нагоды ІХ Сусветнай сустрэчы сем’яў было галоўнай тэмай агульнай аўдыецыі, якая 29 жніўня прайшла на плошчы Святога Пятра ў Ватыкане.\nПадчас яе Святы Айцец падкрэсліў, што сваёй прысутнасцю на сустрэчы сем’яў, у якой бралі ўдзел таксама беларускія прадстаўнкі, ён хацеў перадусім умацаваць хрысціянскія сем’і ў іх пакліканні і місіі. Тысячы сем’яў, якія сабраліся ў Дубліне — з усёй разнастайнасцю моваў, культураў і досведаў, — сталі красамоўным знакам прыгажосці Божай мары для ўсёй чалавечай сям’і, заўважыў ён.\n«Мы ведаем, што мара Бога — гэта адзінства, гармонія і мір у сем’ях і ў свеце, якія з’яўляюцца плёнам вернасці, прабачэння і прымірэння, якое Ён падараваў нам у Хрысце. У таямніцы сваёй любові Ён кліча сем’і, каб яны ўдзельнічалі ў гэтай мары і рабілі свет домам, у якім ніхто не будзе самотным, непажаданым ці адкінутым», — сказаў Папа.\nЁн падзякаваў палітыкам і епіскапату Ірландыі, а таксама ўсім, хто дапамагаў падрыхтаваць яго візіт.\n«Звяртаючыся да дзяржаўных уладаў у Дублінскім замку, я нагадаў, што Касцёл — гэта сям’я сем’яў і што ён, як цела, падтрымлівае гэтыя свае клеткі ў іх незаменнай ролі ў развіцці братэрскага і салідарнага грамадства», — падкрэсліў Святы Айцец.\nАсаблівым чынам ён узгадаў сведчанні, якія пачуў ад сужонкаў рознага ўзросту.\n«Іх гісторыі нагадалі, што любоў у сужэнстве — гэта асаблівы Божы дар, які павінен штодзённа культывавацца ў „хатнім Касцёле“, якім з’яўляецца сям’я», — зазначыў Папа. —\nЯк жа гэтаму свету патрэбная рэвалюцыі любові, рэвалюцыі пяшчотнасці, якая выбавіць нас ад „культуры часовага“! І гэтая рэвалюцыя пачынаецца ў сэрцы сям’і», — дадаў Пантыфік.\nПапа Францішак распавёў, што сустракаўся з сужонкамі, якія прымаюць удзел у жыцці Касцёла, са шматлікімі маладымі парамі, многія з якіх былі з маленькімі дзецьмі, а таксама з беднымі сем’ямі, якім дапамагаюць ірландскія капуцыны.\n«Кульмінацыйным момантам майго візіту стала вялікае Свята сем’яў, якое прайшло вечарам у суботу на дублінскім стадыёне, пасля якога, у нядзелю, адбылася св. Імша ў Фенікс-Парку. Падчас чування мы выслухалі вельмі кранальныя сведчанні сем’яў, якія пакутавалі з прычыны вайны; сем’яў, якія аднавіліся дзякуючы прабачэнню; сем’яў, якіх любоў выратавала са спіралі залежнасцяў; сем’яў, якія навучыліся разумна карыстацца мабільнікамі і планшэтамі і аддаваць прыярытэт часу, праведзенаму разам», — сцвердзіў Святы Айцец. «Адзначалася каштоўнасць камунікацыі паміж пакаленнямі і асаблівая роля, якая належыць бабулям і дзядулям ва ўмацаванні сямейных сувязяў і перадачы скарбу веры», — дадаў ён.\nРаспавядаючы пра свой візіт у марыйны санкуарый у мястэчку Нок, папа Францішак нагадаў, што ў капліцы, пабудаванай на месцы аб’яўленняў Панны Марыі, даверыў Яе абароне ўсе сем’і, асабліва ірландскія. Адсюль ён таксама прывітаў народ Паўночнай Ірландыі і заахвоціў працягваць працэс прымірэння, сяброўства і экуменічнага супрацоўніцтва.\n«Гэты мой візіт у Ірландыю, акрамя вялікай радасці, павінен быў таксама ўзяць на сябе цяжар болю і горычы з прычыны пакутаў, выкліканых у гэтай краіне рознымі формамі злоўжыванняў, у тым ліку з боку членаў Касцёла, і таго факту, што ў мінулым касцёльныя ўлады не заўсёды былі здольнымі належным чынам адказаць на гэтыя злачынствы.\nГлыбокае ўражанне на мяне зрабіла сустрэча з некаторымі ахвярамі — якіх было восем, — і я неаднаразова прасіў Пана аб прабачэнні за гэтыя грахі, за скандал і пачуццё здрады, якія яны выклікалі», — прызнаўся пастыр паўсюднага Касцёла.\nСвяты Айцец распавёў, што ірландскія біскупы прыклалі сур’ёзныя намаганні дзеля ачышчэння і прымірэння з тымі, хто пацярпеў ад злоўжыванняў, і з дапамогай дзяржаўных уладаў вызначылі шэраг строгіх нормаў, каб гарантаваць бяспеку дзяцей.\n«Падчас маёй сустрэчы з біскупамі я падтрымаў іх у выпраўленні памылак мінулага з сумленнасцю і адвагай, ускладаючы надзею на абяцанні Пана і разлічваючы на глыбокую веру ірландскага народа, каб даць пачатак перыяду аднаўлення Касцёла ў Ірландыі», — сказаў Папа.\nСвяты Айцец падкрэсліў, што ў Ірландыі ёсць вера, але з жалем заўважыў, што ў краіне вельмі мала пакліканняў да святарства, адной з прычынаў чаго з’яўляюцца скандалы, якія перажыў мясцовы Касцёл.\n«Мы павінны маліцца, каб Пан паслаў святых святароў у Ірландыю», — заклікаў Пантыфік.\nЁн таксама звярнуў увагу на тое, што многім СМІ падабаецца распавядаць пра разводы, якія становяцца нібыта модай. «Я паважаю кожнага, мы павінны паважаць людзей, але ідэалам з’яўляецца не развод. Ідэал — гэта не расставанне, не разбурэнне сям’і. Ідэал — гэта з’яднаная сям’я», — сказаў Святы Айцец.\nНапрыканцы сваёй катэхезы папа Францішак абвясціў, што наступная Сусветная сустрэча сем’яў адбудзецца ў 2021 г. у Рыме.\nАбноўлена 30.08.2018 15:08\n#Дублін 2018 (11)\n#Папскія катэхезы (141)


Гродзенскія гарбары - harodnia.com - гісторыя і архітэктура Гродна\nСкуры забітых жывёлаў былі самым першым матэрыялам, які пачаў выкарыстоўвацца чалавекам для таго, каб захінуцца ад холаду. Напрыклад скурамі мамантаў многа тысяч гадоў таму накрывалі свае жытлы першыя жыхары Беларусі. З часам людзі навучыліся вырабляць тканіны, але патрэба ў скурах не зменшылася, паколькі самым важным спадарожнікам чалавека стаў конь, а для каня трэба было зрабіць вельмі шмат скураной вупражы.\nБез вупражы ані гараць канём, ані запрэгчы яго ў плуг, ані ездзіць верхам не было ніякай магчымасці.\nКажамяка, Дубатоўка, Гарбар, Рымарчук, Кушнер – калі нехта з гродзенцаў мае такое прозвішча, значыць ягоныя продкі працавалі са скурай. Цудоўны мастак Ганс Адэльгаўзер пакінуў для нас аўтэнтычную выяву гродзенскіх гарбароў XVI cт. Разлажыўшы скуры на спецыяльных станках, гарбары ачышчаюць іх, змываючы адходы проста ў Нёман. Побач яшчэ сушацца некалькі скур. Але зняўшы скуру з жывёлы адразу пасля забою пачысціць яе ад поўсці і рэштак мяса і тлушчу нельга. Спачатку скуры каля двух тыдняў вымочвалі ў так званых зольных ямах, дзе была наліта вада з дадаткам вапны. Толькі пасля скуры чысцілі, выкарыстоўваючы спецыяльныя скрабалы.\nАле і гэта быў не канец. Скуры трэба было выдубіць – зрабіць яе адначасова мягкай, вадастойкай і трывалай. У даўнія часы для дублення выкарыстоваўлі “чарнільныя” арэшкі, якія нарасталі на дубовым лісці калі дрэва было заражана паразітамі. Стуль і назва дубленне і спецыялісты-дубатоўкі. Але былі і больш танныя спосабы. Напрыклад ачышчаную скуру апускалі ў ёмістасці, дзе падагрэтая вада была настоена на… сабачых фекаліях. Мы нават ведаем “рэцэпт”, калі на 100 цялячых скур трэба было замяшаць у вадзе і даць тыдзень настаяцца 20-25 кілаграмам сабачых фекалій. Таму ў Сярэднявеччы тое была досыць каштоўная сыравіна і адыходамі жыццядзейнасці нашых меншых братоў ніхто так як цяпер не раскідваўся.\nГарбары мелі ўласныя цэхі пачынаючы з XVI ст. і заўсёды былі людзі паважанымі. Але і ў той час, і праз трыста гадоў іх працу аніяк нельга было назваць лёгкай. У пастаяннай сырасці, з рукамі, раз’едзенымі вапнай, часта наогул па калена ў вадзе, у прадуваемых ветрам памяшканнях каля чанаў або ям, дзе вымакалі або дубіліся скуры, рабілі яны сваю працу.\nУ пачатку ХХ ст. праца гарбароў крыху спрасцілася. Пачалі выкарыстоўвацца спецыяльныя барабаны для пачатковай апрацоўкі скур, з’явіліся больш эфектыўныя хімікаты, спецыяльныя сушыльні. Але па-ранейшаму работа гарбароў працягвала заствацца вельмі цяжкай. У пачатку 1920-х гг. гарбарная вытворчасць была засяроджана ў трох месцах. Найперш гэта быў раён вуліц Ерусалімскай і Парахавой (цяпер Антонава і Захарава). Тут працавалі фабрыкі “Альбaркос”, “Язерскі і К” і вытворчасць Пінскага, Гарбера і Левіна. Яшчэ адна ўстанова была зарэгістравана на вуліцы Горнай, 41 і мела назву “Браты Мардхелевіч і А. Хілеўскі”. Але фактычна гарбарня знаходзілася на вуліцы Вапнавай, якая цяпер носіць назву вуліца Зярнова. Пазней адрас змяніўся. У 1930-х гг. гарбарная фабрыка “Апола” на вуліцы Вапнавай, 1 належала Лазару Кагану. На прадпрыемстве працавалі ад 80 да 130 рабочых і выпускаліся самыя розныя скуры. У савецкі час гэта быў скураны завод № 5, які пакуль яшчэ працягвае працаваць як рэспубліканскае ўнітарнае прадпрыемства ў межах канцэрна “Беллегпрам”.\nГарбарня Касоўскага на вуліцы Гарнавых\nАпрача гэтых, існавала яшчэ адна гарбарня ў занёманскай частцы горада. Яна была ўзведзена ў 1924 г. гродзенскім прадпрымальнікам А. Касоўскім. У тыя часы яна была перадавым прадпрыемствам з уласным генератарам электрычнасці і сучасным абсталяваннем для апрацоўкі скур – кадзямі для вымочвання, жорнамі для размолу дубовай кары, уласнай артэзіянскай скважынай. На прадпрыемстве за тыдзень апрацоўвалася да тысячы скур, быў уведзены васьмігадзінны працоўны дзень, функцыянавала сталоўка для рабочых. Скуры, што вырабляліся на фабрыцы, лічыліся аднымі з найлепшых у Польшчы, а фірма А. Касоўскага (пазней належала Файнбергу, Любашынскаму і Раўшу і мела назву “Фалюра”) прыносіла гораду да 50 тыс. злотых падаткаў у год. У савецкі час завод меў № 4, на ім апрацоўвалі грубыя скуры. Зачынены з пачатку 2000-х гг., знаходзіцца пад пагрозай разбурэння, што выклікае шкадаванне, бо будынак капітальны і мог быць вельмі добра прыстасаваны для гаспадарчых патрэб горада.\nЧытай таксама: Што мы можам страціць і што варта захаваць\nАпублікавана 21 Лістапад 2016


Канвертаваць Бруней даляраў (BND) і Zcash (ZEC) : Калькулятар абменнага курсу\nБруней-даляр (BND) і Zcash (ZEC) Курс валют пераўтварэнні калькулятар\nГэта Бруней-даляр і Zcash пераўтваральнік да цяперашняга часу з абменнымі курсамі з 24 жнівень 2019.\nКалі ласка, увядзіце суму, якую ў полі злева ад Бруней-даляр. Выкарыстоўвайце "абмен валют", каб зрабіць Zcash валюты па змаўчанні. Націсніце на Zcash або Бруней даляраў канвертаваць паміж гэтай валютай і ўсімі іншымі валютамі.\nДаляр Брунея гэта валюта, у Бруней (Б.Н., BRN). The Zcash гэта валюта, у ні ў адной краіне. Даляр Брунея таксама вядомы як Даляр Бруней-Даруссалам, і пені. Сімвал BND можа быць запісаная B$. Сімвал ZEC можа быць запісаная ZEC. Даляр Брунея дзеліцца на 100 sen (100 cents). Абменнага курсу Даляр Брунея Апошняе абнаўленне 23 жнівень 2019 ад Міжнародны валютны фонд. Абменнага курсу the Zcash Апошняе абнаўленне 24 жнівень 2019 ад coinmarketcap.com. BND каэфіцыент мае 6 ўважаецца лічбаў. ZEC каэфіцыент мае 12 ўважаецца лічбаў.


Француская амбасада ў Менску праводзіць “Сьвята чытаньня 2004”, але прадстаўляе пераважна расейскамоўныя кнігі\n22 кастрычнік 2004, 22:09\nГаліна Абакунчык, Менск У бібліятэцы імя Пушкіна ў Менску адбылося афіцыйнае адкрыцьцё літаратурнай імпрэзы “Сьвята чытаньня 2004”, падрыхтаванага амбасадай Францыі ў Беларусі.\nУ праграме сьвята кніжныя выставы, сустрэчы з францускімі пісьменьнікамі й паэтычныя чытаньні, якія будуць доўжыцца ў Менску цягам трох дзён. У часе ўрачыстасьці амбасадар Францыі Стэфан Шмялеўскі падкрэсьліў, што гэткім чынам ягоная краіна мае пашыраць кантакты з народам Беларусі.\nАрганізатары сьвята таксама заклікалі ўсе беларускія выдавецтвы далучацца да праекту пад назвай “Максім Багдановіч”, які скіраваны на выданьне мастацкай і спэцыяльнай літаратуры ў перакладзе з францускай на беларускую й расейскую мовы.\nНа сёньня выдадзена 30 такіх кніг і толькі адна зь іх па-беларуску.\nВось як гэта патлумачыў Дырэктар франка-беларускай залі інфармацыі Мікола Жакэн.\n(Жакэн: ) “На жаль, мы павінныя сачыць за эканамічным аспэктам гэтага пытаньня: пераклад на расейскую мову для беларускіх выдавецтваў таньней, чым на беларускую”.\nПаводле спадара Жакэна, “Сьвята чытаньня” у Беларусі арганізаванае паводле ўзору аналягічнай імпрэзы ў Францыі, якое ёсьць вельмі паважаным французамі.\nНа пытаньне Радыё Свабоды ці існуе падобны фэстываль у францускіх журналістаў і ці мажліва супольнае сьвята на знак салідарнасьці з прадстаўнікамі беларускіх незалежных мэдыяў, амбасадар Францыі Стэфан Шмялеўскі адказаў наступнае:\n(Шмялеўскі: ) “У Францыі няма такога адмысловага дня й мы далучаемся да дня свабоды друку. Сёлета ўсе амбасадары Эўразьвязу, якія ёсьць у Менску, у гэты дзень мы наведалі рэдакцыю БДГ. Магу вас супакоіць, што становішча беларускіх журналістаў мы добра ведаем, сочым як зьмяняюцца падзеі й зробім усё, што можна, каб гэтае становішча палепшылася, альбо хаця бы ня стала горшым”.\nГаварыў амбасадар Стэфан Шмялеўскі. Акрамя гэтага сваю прысутнасьць у Беларусі амбасада Францыі адзначыла прэзэнтацыяй Мэдыя-аўтобусу, які неўзабаве павязе літаратуру пра сучасную Францыю ў беларускую правінцыю.


23 студзень 2008, 08:41\nВыстава адкрылася пад музыку струннага квартэту і з дабраслаўленьня настаяцеля парафіі Маці Божай Ружанцовай, айца Генадзя Кухарэвіча. Побач з кнігамі цяпер тут разьмешчаныя больш за 200 работ з краявідамі Арменіі. 14 мастацкіх палотнаў Саак Антанісян пакідае бібліятэцы імя Якуба Коласа ў падарунак. Мэцэнат кажа, што Беларусь для яго – краіна асаблівай любові і вось чаму:\n“Беларусь я люблю, бо ў Беларусі мая кроў. У Беларусі у 1943 годзе, падчас пераправы праз Сож у Гомелі, загінуў мой дзед, салдат савецкай арміі Антанісян Саак Ягоравіч. Я гатовы пабудаваць у Навабеліцы мастацкую галерэю, падарыць з уласнай калекцыі 250 палотнаў вядомых мастакоў, а пры галерэі пабудаваць залю клясычнай музыкі. Калі гэтая галерэя будзе насіць імя майго дзеда, салдата, які загінуў за гэтую зямлю”.\nЯк паведаміў Саак Антанісян, з такой прапановай да гомельскіх ўладаў ён зьвяртаўся яшчэ два гады таму, калі праводзіў у горадзе сваю першую выставу. Аднак і да сёньня адказу не атрымаў. Вось як гэта пракамэнтавала загадчыца аддзелу культуры адміністрацыі Навабеліцкага раёну Гомеля Антаніна Шпанькова:\n“Наша кіраўніцтва за гэтую ідэю абедзьвюма рукамі, але горад ня вельмі нас падтрымлівае. Калі мы праводзілі ў раёне вось гэтую выставу армянскіх мастакоў, то яны сказалі, маўляў, што гэта вы адкрылі выставу і з горадам не ўзгаднілі. Нібыта гэта нейкае злачынства. А гэта было б цудоўна. Я, да прыкладу, працую ў раёне 26 гадоў, і ўсе 26 гадоў мару, каб у раёне была свая карцінная галерэя. Мы ўжо і месца вызначылі ў цэнтры раёну, вельмі добрае, але горад нас неяк застапарыў”.\nАрганізатар выставы Саак Антанісян перадае загадчыцы бібліятэкі Людміле Калядзе дыплёмы і карціны\nЯк паведамілі ў Саюзе мастакоў, буйныя выставачныя залі, акрамя Менску, сёньня маюць абласныя гарады, Полацк, Сьветлагорск, Мазыр і некаторыя іншыя. Аднак гэта вельмі мала для Беларусі, кажа намесьнік старшыні, мастак Рыгор Сітніца:\n“Тое, што мы сёньня маем, па-першае, яго вельмі мала, а па-другое, гэта не адпавядае патрабаваньнем сёньняшняга часу. Вельмі шмат праблемаў, якія трэба вырашаць. Таму я лічу, што ініцыятыва кожнага чалавека, які пашырае культурную прастору, павінна сустракаць разуменьне з боку людзей, якія такія рашэньні прымаюць. Бо ўсё гэта працуе на імідж нацыі, на імідж краіны. А нам вельмі неабходна паляпшаць свой імідж”.


Прыносіць вестку поштальён — Житковичи. Новае Палессе. Районная газета\nПрыносіць вестку поштальён\n13.10.2010 54 admin 0 Comment\nСвой рабочы дзень Ларыса Аляксееўна пачынае непасрэдна ў аддзяленні сувязі. Там яна атрымлівае карэспандэнцыю, перыёдыку, спажывецкія тавары, якія паштальёну патрэбна разнесці людзям, пражываючым на ўчастку. Загрузіўшы дзве сумкі, паштальён кіруецца ў дарогу. Адметнасць даставачнага ўчастка Макарэвіч у тым, што на ім у асноўным размяшчаецца прыватны сектар. І разнесці пошту тут намнога складаней, чым па шматкватэрных дамах. Ды і тое, што асноўная маса насельніцтва, якое абслугоўвае Ларыса Аляксееўна, людзі пажылога веку, таксама накладвае адбітак на яе працу.\nАле, як зазначыла кіраўніцтва раённага вузла паштовай сувязі, гэты паштальён працуе вельмі добра, увогуле энергічная жанчына.\nАд дома да дома штодзённа спяшаецца паштальён са сваімі цяжкімі сумкамі. Толькі адных перыядычных выданняў штодзённа разносіць амаль дзвесце экзэмпляраў. Звыклымі рухамі раскладвае ў скрынкі газеты, пісьмы. Ля многіх двароў яе ўжо чакаюць гаспадары, бо вельмі хочацца даведацца, якія ж весткі прынёс паштальён. А ў некага і пільная патрэба да работніка сувязі: расплаціцца ўзнікла неабходнасць за электрычнасць, за тэлефон, або прыкупіць тавар, каб не ісці ў магазін. Паштальён з ахвотай выконвае такія просьбы. Да некага Ларыса Аляксееўна сама заходзіць у дом, каб прапанаваць свае паслугі. Усё ж добра за гады працы вывучыла людзей на сваім участку, ужо сама добра ведае, што чалавеку патрэбна.\nПрацуе Макарэвіч паштальёнам 10 гадоў. Прыйшла ў аддзяленне сувязі пасля скарачэння на маторабудаўнічым заводзе. Спачатку падмяняла водпускі, а потым сваім участкам надзялілі. Спадабалася ёй гэтая праца, калектыў, які сустрэў добразчліва, дапамог на першых парах. З гадамі і вопыт патрэбны накапіўся, што цяпер дапамагае паспяхова выконваць планавыя заданні. У Макарэвіч з гэтым усё ў поўным парадку.\nЯкія б прыродныя катаклізмы ні былі на дварэ, а паштальён кіруецца штодня на свой участак. Ні мяцеліца, ні дождж, ні спёка яму не перашкода, бо людзі заўсёды чакаюць ад яго вестак, прычым своечасова. Вось такі паштальён Ларыса Аляксееўна Макарэвіч.\n← Прыемна, калі ты ты не забыты\nНаши учителя – это соль земли →\nЕё абсолютное счастье\nЛесные версты Зинаиды Долотцевой


Культура - "Трылінка" як сімвал Бярозы-Картузскай\nАд часовай экспазіцыі да музея гісторыі канцэнтрацыйнага лагера\nСёння мы распавядзем, як нарадзілася ідэя стварэння часовай экспазіцыі і што чакае яе наведвальнікаў у верасні 2022 года. Але спачатку нагадаем, навошта на тэрыторыі Заходняй Беларусі ў міжваеннай Польшчы з’явіўся гэты сумнавядомы лагер.\n21 сакавіка 1921 года ў Рызе паміж РСФСР і УССР з аднаго боку (прадстаўнікі БССР на пасяджэнне дапушчаны не былі) і Польшчай з другога быў падпісаны дагавор, які падзяліў тэрыторыю Беларусі на дзве часткі. Так Заходняя Беларусь на 18 гадоў апынулася пад польскай акупацыяй. Неўзабаве польскія ўлады перадузята залічылі беларусаў у катэгорыю “нацыянальных меншасцей”… Іх правы год ад года пагаршаліся, што ў рэшце рэшт прывяло да “вырашэння праблемы”.\nГісторыя лагера ў Бярозе пачалася 17 чэрвеня 1934 года, калі прэзідэнт ІІ Рэчы Паспалітай Ігнацы Масціцкі выдаў распараджэнне “Аб ізаляцыі грамадска-небяспечных элементаў”. У выніку быў створаны канцэнтрацыйны лагер (афіцыйная назва “месца ізаляцыі”) у Бярозе-Картузскай. Планавалася, што такіх лагераў будзе некалькі, але з’явіўся толькі адзін. Апошнім штуршком да яго з’яўлення стала забойства 15 чэрвеня 1934 года дзеячамі ўкраінскага нацыянальнага руху міністра ўнутраных спраў Польшчы Браніслава Пярацкага і намесніка кіраўніка Беспартыйнага блока супрацоўніцтва з урадам Тадэвуша Галуўкі.\nПрычынамі такога радыкальнага кроку стала палітыка польскага ўрада, які ўціскаў правы “нацыянальных меншасцей” Заходняй Украіны і Заходняй Беларусі .\nДзіўна, але 6 ліпеня першымі вязнямі лагера сталі не ўкраінцы, а два маладыя польскія адвакаты і тры беларусы-камуністы з Наваградчыны. Лагер у Бярозе-Картузскай у першую чаргу быў прызначаны для “перавыхавання” прадстаўнікоў розных палітычных груповак — ад “крайне левых” да “крайне правых”. Але траплялі туды і крымінальныя элементы. Аб тым, якое ўражанне на іх, “стрэляных вераб’ёў”, зрабілі ўмовы ўтрымання ў лагеры, кажуць словы, якія захавала гісторыя: “Лепш год прасядзець у камеры, чым дзень у Бярозе”.\nНацыянальны склад вязняў не абмяжоўваўся толькі палякамі (43%) і беларусамі (6%). Значную частку вязняў складалі украінцы (17%), яўрэі (33%), немцы (1%). Хаця даследчыкі да гэтага часу спрачаюцца, колькі сярод “палякаў” было этнічных палякаў, а колькі беларусаў. Агульная лічба вязняў, якія прайшлі праз гэты канцэнтрацыйны лагер, вар’іруецца ад 3 да 10 тысяч чалавек. У перыяд з 1934 да 1939 года польскія ўлады вялі скрупулёзны ўлік вязняў, і на сённяшні момант вядомы імёны 3097 асоб, справы якіх захоўваюцца ў Брэсцкім абласным архіве. Але з пачаткам вайны арганізацыя ўліку была парушаная.\nАД ЧАСОВАЙ ДА СТАЛАЙ ЭКСПАЗІЦЫІ\nКаб даведацца пра акалічнасці стварэння часовай экспазіцыі, прысвечанай гісторыі канцлагера ў Бярозе-Картузскай, мы звярнуліся да дырэктара Бярозаўскага гісторыка-краязнаўчага музея, спадарыні Таццяны Леванюк.\nАказалася, ідэя распавесці пра гісторыю лагера нарадзілася яшчэ ў 1963 годзе, калі ў Бярозе быў адкрыты гісторыка-рэвалюцыйны музей (сённяшні гісторыка-краязнаўчы). На ўрачыстым адкрыцці музея прысутнічалі і былыя вязні лагера, якія добра памяталі ўмовы ўтрымання ў гэтай установе. Менавіта з таго часу і пачалася няспынная работа супрацоўнікаў музея па даследаванні і папаўненні архіва асабістымі справамі вязняў. Дарэчы, у 1962 годзе на тэрыторыі былога лагера быў усталяваны памятны знак. Пазней у бярозаўскім музеі з’явілася экспазіцыя пра гісторыю лагера.\nА ў 2021-м, абвешчаным Годам народнага адзінства, стала пытанне аб пашырэнні экспазіцыі. Так як у Чырвоных казармах, дзе ў 1934—1939 гадах існаваў канцлагер, нішто, акрамя памятнага знака, не нагадвала аб драматычных падзеях беларускай гісторыі, а наведвальнікі галерэі актыўна цікавіліся гэтым, было прынята рашэнне аб стварэнні часовай экспазіцыі.\nАўтарамі канцэпцыі сталі супрацоўнікі гісторыка-краязнаўчага музея — дырэктар Таццяна Леванюк, старшы навуковы супрацоўнік Галіна Краўчук і навуковы супрацоўнік Андрэй Кухарэвіч. Яны правялі навукова-даследчую работу на тэрыторыі канцэнтрацыйнага лагера. Сабраныя матэрыялы былі прадстаўлены ў экспазіцыі, якая размясцілася ў трох залах, дзе быў праведзены касметычны рамонт. Сёння часовая экспазіцыя складаецца з “камеры вязняў”, экспазіцыйнай залы (гісторыя лагера) і адзіночнай камеры (карцара), дзе рамонт не праводзіўся, каб захаваць аўтэнтычную атмасферу.\nАле ўжо тады было прынята рашэнне аб стварэнні на базе Чырвоных казармаў сталай экспазіцыі. Вядомы сваімі працамі ў Брэсцкай крэпасці мастак-афарміцель Юрый Сухаў падрыхтаваў мастацка-архітэктурны праект. На сённяшні момант музей праводзіць працэдуру дзяржзакупкі, абрана падрадная арганізацыя, якая зоймецца стварэннем сталай экспазіцыі. Яе адкрыццё запланавана на 17 верасня 2022 года, на Дзень народнага адзінства.\nДАПАМОГА АД МУЗЕЙШЧЫКАЎ БЕЛАРУСІ\nЧасовая экспазіцыя і пастаянная, якая праз некалькі месяцаў запрацуе у Бярозе-Картузскай, — вынік супрацы трох беларускіх устаноў: Бярозаўскага гісторыка-краязнаўчага, Брэсцкага абласнога краязнаўчага і Нацыянальнага гістарычнага музеяў. У 2021 годзе для часовай экспазіцыі з іх фондаў былі перададзены некаторыя экспанаты, датычныя гісторыі Заходняй Беларусі ў складзе міжваеннай Польшчы. Напрыклад, транспаранты, карціны і дакументы тых часоў. Акрамя таго, вялікую дапамогу аказаў калектыў Нацыянальнага гістарычнага музея. Гэта і навукова-метадычная дапамога па афармленні часовай і будучай сталай экспазіцыі, афармленні навуковай дакументацыі. Летась нашы навуковыя супрацоўнікі сумесна з адной з устаноў стварылі праграму віртуальнай рэальнасці канцлагера “Бяроза-Картузская”. З дапамогай акуляраў віртуальнай рэальнасці можна перанесціся ў лагерную атмасферу 1930-х гадоў, агледзіць тэрыторыю, стоячы на вышцы для аховы, пабываць у карцары і ў пакоі для допытаў. На сённяшні момант часовая экспазіцыя працягвае сваю працу.


Старонкі з тэгам: :B:N:. Тузін Гітоў. Слушны музычны партал\nСТАРОНКІ З ТЭГАМ: :B:N:\n6914 / 0\n6867 / 0\n19.06.2017 / Навіны гіт-параду\nПесьня «Шукай сваё» пяць тураў ішла да перамогі і ўрэшце адсьвяткавала яе ў 12-м туры!\n7196 / 0\n27.03.2016 / Навіны гіт-параду\n7082 / 0\nТэгi: :B:N:, Tony Fadd, Алесь Лютыч, Яўген Бузоўскі\n3195 / 0\n3658 / 0\nГурт «Кальмары» пераяжджае зь Бярозы ў Менск і шукае музыкаў (відэа)\nСьледам за :B:N: зь Бярозы зьяжджае яшчэ адзін гурт.\nТэгi: Кальмары, :B:N:, Сяргей Машковіч, Алесь Лютыч\nТэгi: :B:N:, Алесь Лютыч, Сяржук Машковіч, Антон Мамоненка


DELLA™ Перавезці груз по маршруту Брэсцкая вобл. - Мінск\nПеравезці груз Брэсцкая вобл. — Мінск (адлегласць Брэсцкая вобл. — Мінск ~ 245 км)\nРаздзел «Неабходна перавезці / Перавезці груз Брэсцкая вобл. — Мінск». DELLA™ Адлегласці паміж гарадамі — зручны і якасны інфармацыйны сэрвіс у сферы аўтамабільных перавозак грузаў. Асноўны прыярытэт у нашай працы — актуальнасць інфармацыі і дакладнасць разліку адлегласці. Дзякуем за цікавасць да нашага сэрвісу, заўсёды рады быць карыснымі для Вас!


Андрэй Худык: першым чынам – сродкі вытворчасці | Навіны | Міністэрствам прыродных рэсурсаў і аховы навакольнага асяроддзя Рэспублікі Беларусь\nАндрэй Худык: першым чынам – сродкі вытворчасці\n28 кастрычніка 2020 года адбылася сустрэча Міністра прыродных рэсурсаў і аховы навакольнага асяроддзя Рэспублікі Беларусь Андрэя Худыка з працоўным калектывам Рэспубліканскага ўнітарнага прадпрыемства «Навукова-вытворчы цэнтр па геалогіі» (НВЦ па геалогіі). На сустрэчы абмеркавалі вынікі работы арганізацыі за 9 месяцаў 2020 года.\nПерш чым перайсці да заяўленай темы, Кіраўнік прыродаахоўнага ведамства прадставіў новага намесніка Міністра прыродных рэсурсаў і аховы навакольнага асяроддзя – Аляксандра Гарошку, які і будзе курыраваць геалагічную галіну.\nНамеснік Міністра прыродных рэсурсаў і аховы навакольнага асяроддзя Аляксандр Гарошка\nВа ўступным слове Андрэй Худык паведаміў, што ў сістэме Мінпрыроды дзякуючы выкананню рэкамендацый Міністэрства аховы здароўя і асабістай адказнасці людзей сітуацыя з захваральнасцю на COVID-19 складваецца лепш, чым у некаторых іншых галінах. Ён заклікаў і далей захоўваць усе меры бяспекі, каб пазбегнуць хваробы. Дарэчы, пры ўваходзе ў будынак НВЦ па геалогіі ва ўсіх вымяряюць тэмпературу, пры неабходнасці выдаюць маскі. У час сустрэчы з Міністрам рассадка супрацоўнікаў НВЦ па геалогіі была арганізавана з захаваннем сацыяльнай дыстанцыі.\nПрадаўжаючы тэму, Андрэй Худык адзначыў, што ў сусветнай эканоміцы стагнацыя: «У нас таксама снізіўся ВУП, але пра абвал эканомікі гаварыць не даводзіцца». У існуючай сітуацыі ў арганізацыі ў цэлым нядрэнныя вынікі работы. Аднак непакоіць стан асноўных сродкаў вытворчасці: фізічна і маральна яны зношаны. Міністр паведаміў працоўнаму калектыву, што ідуць перагаворы з Мінфінам аб выдзяленні сродкаў на наступную пяцігодку, у тым ліку на мадэрнізацыю геалагічнай галіны. Пры гэтым трэба дакладна вызначыць, што трэба закупіць у першую чаргу, што – у другую.\nАндрэй Худык нагадаў, што завяршаецца трохгадовая праграма мадэрнізацыі Белгідрамета, і цяпер усе бачаць вынік: прагноз стаў больш дакладным. Для дасягнення такога выніку за гэты перыяд было «ўкладзена столькі грошай, колькі не атрымлівалі з моманту ўтварэння Белгідрамета». У сіноптыкаў з'явілася сучаснае абсталяванне, магутны камп'ютарны парк, найноўшае праграмнае забеспячэнне, спецыялісты прайшлі навучанне ў Расіі і краінах ЕС. Па такім жа шляху трэба ісці і геолагам.\nКіраўнік прыродаахоўнага ведамства цікавіўся, чаму не закуплена абсталяванне, на якое выдзелены сродкі. У НВЦ па геалогіі растлумачылі, што ізраільская кампанія адмовілася ад пастаўкі ў сувязі з эпідэміяй каранавіруса. На гэты момант замяніць гэтага пастаўшчыка на іншага немагчыма, таму што заказ практычна эксклюзіўны. Андрэй Худык настойліва запатрабаваў асвоіць выдзеленыя грошы: закупіць абсталяванне для іншай лабараторыі. Часу да канца года не так шмат, працэдуры закупкі навукаёмістага абсталявання маюць пэўны рэгламент. Каб прайсці іх хутчэй, Міністр паабяцаў падтрымку калектыву. Аднак жа і кіраўнік НВЦ па геалогіі заклікаў працаваць актыўней, не чакаць, пакуль нехта зацікавіцца конкурсам на пастаўку абсталявання, а самім шукаць прадпрыемствы–вытворцы, запрашаць іх для ўдзелу ў тэндарах.\nАбмяркоўваліся пытанні неэфектыўнага выкарыстання нерухомай маёмасці, што знаходзіцца на балансе арганізацыі. Генеральны дырэктар НВЦ па геалогіі Валянцін Яськоў паведаміў аб напрацоўках наконт такой нерухомай маёмасці.\nТаксама ішла размова аб аптымізацыі кадраў. «Трэба скарачаць не работнікаў, а «надбудову». Зашмат кіраўнікоў», - адзначыў Міністр. Андрэй Худык прапанаваў удзельнікам сустрэчы задаваць пытанні, выступаць з прапановамі. Адзін з супрацоўнікаў паскардзіўся на стары рамонт у адміністратыўным корпусе.\n«Спачатку абнаўляем сродкі вытворчасці, а рамонты – потым. Гэта нядобра, калі ў нас старыя буравыя ўстаноўкі, небяспечныя ўмовы працы, а мы будзем тут прыгажосць наводзіць», - рэзюмаваў Міністр.


15 травень 2019, 22:24\nАрыгінал артыкула 15 траўня 2017 году.\nЛюбоў гледачоў Галубок тлумачыў як сапраўдны галівудзкі рэжысэр: «Яны прагнуць відовішча... Зацікавіць іх можна толькі моцнымі перажываньнямі. Падзеі павінны быць цікавымі! І — зразумелымі. Хай гэта будзе адвечная барацьба паміж сумленьнем і [падступствам], чысьцінёй і брудам, сьвятлом і цемрай, але толькі так, каб глядач суперажываў разам з акторам!»


Новы бягучы паказальнік уключае незалежна ад месца выдання і мовы ўсю друкаваную прадукцыю (акрамя раённых газет Республікі Беларусь і нефармальнага друку), якая датычыцца гісторыі рэспублікі. Адюстроўваецца таксама літаратура па дапаможных гістарычных дысцыплінах і па спецыяльных гістарычных навуках. Болей »\nУпершыню ў Беларусі на роднай мове друкуецца Святое пісаньне ў перакладзе з царкоўнаславянскай прызнанага майстра, лаўрэата Дзяржаўнай прэміі Беларусі Васіля Сёмухі. Болей »\nАлена Ігнацюк - Паэт. Жанчыну, якая ёсць паэзія, часам называюць Паэтка. I так прыгожа і так. Паэзія Алены Ігнацюк гэта неўтаймаваная фантазія душы, пераплаўленая ў гранічныя формулы слоўных метафар, якія ніхто ніколі не чуў і без Яе ніколі 6 не пачуў. Фантазія для Яе - рэчаіснасць, стан існавання. Зямля ў сваім матэрыяльна-цвёрдым выглядзе Яе не цікавіць, хоць і ходзіць па ёй,хоць жыве на Зямлі. Болей »\nMateriały konferencji naukowych w Nieświeżu (1994, 1997). Болей »


Пуцін: Расея заўсёды жыла пад санкцыямі, як толькі пачынала ўставаць з кален\n15 чэрвень 2017, 15:59\nПрэзыдэнт Расеі Ўладзімір Пуцін праводзіць так званую прамую лінію, падчас якой адказвае на пытаньні грамадзян.\nТрансьляцыю мерапрыемства вядуць расейскія дзяржаўныя тэлеканалы. Гэта ўжо 15-я па ліку прамая Пуціна, у мінулым годзе яна доўжылася амаль 4 гадзіны. Прапануем вам у скароце асноўныя заявы Пуціна.\nПра цытаваньне прэзыдэнтам Украіны Парашэнкам верша Лермантава «Прощай, немытая Россия...»\nПуцін пахваліў прэзыдэнта Ўкраіны за веданьне расейскай клясыкі. У адказ працытаваў радкі зь верша Тараса Шаўчэнкі «І мёртвым і жывым» «Доборолась Україна до самого краю. Гірше ляха свої діти Її розпинають».\nПуцін выказаў меркаваньне, што цытатай зь Лермантава ў дзень пачатку бязьвізу з ЭЗ Парашэнка «хацеў паказаць сваім выбарнікам, што ён выконвае дадзеныя абяцаньні, вядзе краіну ў Эўропу».\nЯк Пуцін адрэагаваў на верш «Прощай, немытая Россия», прачытаны Парашэнкам\nПрэзыдэнт Расеі дадаў: «Дарэчы, „блакітных... мундзіраў“ там, куды ён зьбіраецца, больш, чым у нас. Хай глядзіць па баках. Мы супраць гэтых хлопцаў нічога ня маем».\nЁн таксама сказаў на адрас прэзыдэнта Ўкраіны, што «калі хто-небудзь хоча быць эўрапейцам, рахункі спачатку хай свае зачыніць у афшорнай зоне, а потым кажа пра дабрабыт народу».\nПра стаўленьне да ЗША\nПуцін заявіў, што Расея ня лічыць Амэрыку сваім ворагам, што ў Расеі шмат сяброў у ЗША і што «у Расеі вельмі шмат людзей, якія з вялікай павагай ставяцца да дасягненьняў амэрыканскага народу».\nПаводле яго РФ і ЗША могуць дамаўляцца і разам працаваць. Ён выказаў спадзеў на канструктыўную ролю ЗША ва ўрэгуляваньні крызісу ва Ўкраіне. Ён адзначыў, што назіраецца абвастрэньне ўнутрыпалітычнай барацьбы ў ЗША.\nЁн пракамэнтаваў выступ на слуханьнях у Сэнаце былога дырэктара ФБР Джэймса Комі. Паводле Пуціна, Комі «заявіў, што ўмяшаньне Расеі было, але не прывёў доказы». Прэзыдэнт Расеі сказаў, што былы дырэктар ФБР робіцца падобным на Эдварда Сноўдэна і паабяцаў Комі ў выпадку патрэбы даць прытулак у Расеі.\nПра заходнія санкцыі\nПрэзыдэнт Расеі выказаў меркаваньне, што на Расеі больш адбіліся ня санкцыі, а сусьветная каньюнктура.\nЁн убачыў пэўны пазытыў у санкцыях, паводле яго расейцам «давялося ўключыць мазгі», але выказаўся за скасаваньне абмежаваньняў.\nПуцін упэўнены, што Расея выжыве пад санкцыямі\nЁн нагадаў, што ўрад РФ працягнуў контрсанкцыі адносна харчаваньня з ЗША і краінаў Эўразьвязу, і падкрэсьліў, што калі Захад здыме санкцыі, то і Расея павіная будзе зрабіць тое самае па правілах СГА.\nПуцін заявіў, што «Расея заўсёды жыла пад санкцыямі, як толькі пачынала ўставаць з каленяў», прычым патлумачыў, што мае на ўвазе ня толькі постсавецкую гісторыю, але нават і дарэвалюцыйныя часы. «Не было б Крыму — прыдумалі б нешта яшчэ для стрымліваньня Расеі» — сказаў прэзыдэнт Расеі.